Niška televizija » Vučić: Spremni smo za drugi talas\nVučić: Spremni smo za drugi talas\nObjavljeno 17.05.2014. 15:05\nTagovi: drugi talas, poplave\nPremijer Vučić izjavio je danas da je Srbija spremna za sledeći talas poplava koji se očekuje kod Šapca sutra veče, zahvalio svima na pomoći i rekao da je Srbija u jednoj stvari pokazala da je velika – a to je ljubav prema otadžbini.\nVučić je na konferenciji za novinare nakon razgovora sa predsednikom RS Miloradom Dodikom naveo da je Šabac dobro utvrđen, da je učinjeno sve što se moglo, da je podignut nasip do 7,3 metara a da je nivo Save trenutno više od 6.3 metra, što je istorijski maksimum a da se očekuje da bude do 6.5 – 6,6 i da smatra da će bedemi izdržati.\nMeđutim, upozorio je Vučić, ukoliko se desi da se nivo Save popne na 6.80, onda je teško reći šta će se desiti.\nPremijer je naveo da je TENT sada najvažniji objekat u Srbiji i da je tamo upućeno još ljudi i mehanizacije, kako bi se dodatno zaštila elektrana.\nOn je poručio svima da ne pokušavaju da minimizuju učinak ljudi koji su angažovani 36 sati, a neki i više od 46 ne spavaju i bore se sa stihijom i to posebno oni u Obrenovcu, pripadnici MUP-a i Vojske Srbije.\nPremijer je rekao i da je ponosan na državno rukovodstvo navodeći da neki pokušavaju da i za vremensku nepogodu okrive rukovodstvo države i „sole pamet“ iz fotelja onima koji rade i bore se za ljudske živote i protiv vodene stihije.\nOn se zahvalio ruskim specijalcima i naveo primer jednoga od njih koji je preplivao 200 metara u hladnoj vodi kako bi spasio ljude.\nVučih je rekao i da se vade prva tela u Obrenovcu i izrazio bojazan šta će se sve pokazati kada se voda povuče. Zahvalio se vladama Ruske federacije, Bugarske, Slovenije, Nemačke…\nVoda je ispravna za piće, naglasio je i poručio da se ne koristi ovakva situacija da se dodatno zaradi time što se šire dezinformacije da voda nije za piće.\nU tom smislu Vucić je rekao i da je uhapšeno nekoliko osoba koje su podizale cenu vode i životnih namirnica.\nPremijer je poručio i da Beograd nije i neće biti ugrožen poplavama i da je voda u glavnom gradu dobra i zdrava za piće.\nVučić je istakao da je sa Dodikom razgovarao na koji nacin može najbrže da se izađe iz teske situaci u kojoj su se našle Srbija i Republika Srpska.\n„Vlada RS je uputila zahtev da dobije određenu pomoć. Mi smo, iako se nalazimo u teskoj situaciji uspeli da obezbedimo pomoć u hrani, materijalu, ćebadima“, kazao je Vučić.\nOn je rekao i da je bilo reči i o njegovoj nedavnoj poseti Sarajevu.\nPredsednik Republike Srpske Milorad Dodik izjavio je da je jutros do 10 sati u Doboju pronađeno šest beživotnih tela žrtava poplava i da je sastanak sa premijerom Aleksandrom Vučićem organizovan kako se bi se uspostavila koordinacija zarad zajedničkog rešavanja situacije koje je zadesila Republiku Srpsku i Srbiju.\nOn je zahvalio Vučiću na ukazanom razumevanju za potrebe Reublike Srpske u ovoj teškoj situaciji i dodao da taj entitet Srbiji već drugi dan isporučuje 50 megavata struje, kako bi se održao sistem, bez obzira na to što i u Srpskoj postoji problem u snabdevanju električnom energijom.\nPredsednik Srpske je, međutim, konstatovao da će ono što čeka Srbiju i Republiku Srpsku u narednom periodu biti još teže. A to je čišćenje terena, naplavina… jer, kako je rekao, prilikom jučerašnjeg boravka u Duboju voda je dostizala visinu od šest metara.\n„Video sam izlivenu naftu, burad, mrtvu stoku, sve to što, naravno, predstavlja opasnost u narednim sedmicama“, naveo je on.\nDodik je upozorio da voda koja se trenutno sliva iz reka Vrbas, Bosna i Drine u Savu pogoršava situaciju prema Semberiji i Lijevče Polju, a da je najveći problem u gradovima Brčko, Šamac i Bijeljina.\nDodik je pozvao medije da isključe mogućnost politizacije događaja, zato što je, kako je rekao, u ovom trenutku važno da budemo solidarni, kako u Srbiji tako i u RS.\nDodik je rekao da je, slušajući premijera Vučića, svestan da i Srpska ima situaciju za koju bi se moglo reći da se „graniči sa ludošću“, odnosno da ima onih koji šire defetizam i atmosferu beznađa.\n„Svi oni krive vlast za to što pada kiša, što nema načina odbrane koja je mogla da prihvati ovoliku količinu vode. A sve što je učinjeno, učinjeno je zahvaljujući snažnoj i brzoj reakciji vlasti“, rekao je Dodik u Vladi Srbije.\nOn je potvrdio da je sličnih situacija sa odbijanjem građana da se evakuišu bilo i u Republici Srpskoj, dodao da je to neprihvatljiva i apelovao na stanovništvo na saradnju sa organima vlasti.\nDodik je rekao da će biti neophodno novo zakonodavstvo koje će svi morati da poštuju i još jednom apelovao na isključivo poštovanje organa vlasti, jer je to, kako je rekao, jedini način da se sinhronizovano i organizovano ne uđe u paniku.\nSa zadovoljstvom je konstatovao da, ipak, društvo ima osećaj za zajednicu, a zajednica je ta, dodao je, koja će odbraniti sve što je moguće odbraniti.\nUpozorio je da će ekonomija naših zemalja, u inače postojećoj krizi, biti višestruko umanjena, što će biti još jedan veliki udarac jer će posledice morati da budu sanirane.\nZahvaljujući još jednom premijeru Vučiću, Dodik je zahvalio i državama Izraelu, Crnoj Gori, Sloveniji i Makedoniji.\nIstakao je da je u ovom trenutku RS najpotrebniji sanitarni materijal, lekovi, ćebad i pumpe za crpljeenje vode.\nZahvalio je Vučiću i za informaciju koju je od njega dobio o nedavnoj poseti premijera Srbije Sarajevu.\n„Republika Srpska je deo BiH i mi ne sporimo Dejtonsku BiH, ali sporimo onu koju žele da nam nametnu političkim autoritarizmom nekih političkih snaga“, rekao je Dodik.\nIzrazio je zadovoljstvo zbog toga što se poseta premijera Srbije, kako je rekao, nije svela samo na susrete sa predstavnicima bošnjačkog naroda već sa predstavnicima svih institucija koje tamo posluju.\n„Ja nenam ništa protiv toga i želim da se to pozicionira i da se takvi kontakti nastave. Komunikacija je dobra… Srbija i Srpska imaju sporazum o specijalnim vezama i ovaj sastanak je deo te vrste saradnje…“, zaključio je Dodik.\nEvakuacija Sremske Mitrovice, Bariča, Ostružnice i dela Umke\nVeliki broj sugrađana odazvao se akciji prikupljanja pomoći (VIDEO)\nBriga o okolini – manja opasnost od poplava (VIDEO)\nObjavljeno 12.10.2014. 14:21\nNiš poslao pomoć u Tekiju\nObjavljeno 20.09.2014. 15:15\nEfikasnija zaštita od poplava čeka nove zakone (VIDEO)\nObjavljeno 12.07.2014. 13:06


NS: 10.000 radnika na železnicama primaće manje od minimalca - NOVA portal\nNS: 10.000 radnika na železnicama primaće manje od minimalca\nPolitika Autor:Beta09. feb. 202110:52\nNarodna stranka saopštila je danas da će oko 10.000 radnika, odnosno između 30 i 40 odsto zaposlenih u preduzećima "Srbija voz", "Srbija kargo" i "Infrastruktura železnice Srbije", primati plate manje od minimalne zarade nakon potpisivanja novih kolektivnih ugovora.\nOni su tražili od nadležnih institucija da provere ove štetne kolektivne ugovore i poslovanje sindikata koji su ih potpisali.\n„Cena radnog sata je 77,54 dinara, tako da će radnici sa koeficijentom 1,38 imati platu 18.620 dinara, što je za 13.380 dinara manje od zakonom propisane minimalne zarade, čime je diskriminisano 10.000 radnika na železnici. Potpisnici kolektivnih ugovora su svojim neznanjem ili lošim namerama sve zaposlene vratili u doba robovlasništva“, navodi se u saopštenju Odobra Narodne stranke za saobraćaj.\nDodaje se da su ugovore 4. i 5. februara potpisali Sindikat izvršnih službi, Unija sindikata srpskih železnica, Sindikat Železničara Srbije i Sindikat radnika železničke infrastrukture, a „neki predsednici sindikata su i članovi skupštine što predstavlja sukob interesa“.\n„Među radnicima vlada veliko nezadovoljstvo i oni su počeli da podnose tužbe za cenu radnog sata i diskriminaciju. Te tužbe će dodatno otežati finansijsku situaciju u sva tri preduzeća, a najavljene su i tužbe protiv potpisnika kolektivnih ugovora“, navela je Narodna stranka u saopštenju.\nInfrastruktura železnice Srbijeminimalacnarodna strankasrbija kargoSrbijavozzaposleni


Bez posla u Srbiji ostalo oko 1.000 novinara\nBeta 5. novembra 2015. 13:50\nU Srbiji je tokom privatizacije medija bez posla ostalo 1.050 novinara i medijskih radnika, što je gotovo polovina zaposlenih u medijima obuhvaćenim tim procesom, rekao je danas generalni sekretar Udruženja novinara Srbije (UNS) Nino Brajović.\n„U privatizaciji medija otpremnine je uzelo, dakle bez posla je ostalo, 1.050 novinara i medijskih radnika. Pritom, računamo i kolege iz Tanjuga. To je skoro polovina ukupnog broja zaposlenih u 73 medija koji su u procesu privatizacije“, rekao je Brajović za agenciju Beta.\nOn je precizirao da je u medijima obuhvaćenim privatizacijom bilo zaposleno između 2.200 i 2.300 ljudi, a da se procenjuje da je u medijskom sektoru u Srbiji zaposleno oko 10.000 ljudi.\n„Za ostale medije ne postoji nikakav pouzdan podatak, ali se smatra da u celoj medijskoj industriji, uključujući javne servise, nema više od 10.000 zaposlenih“, rekao je Brajović i dodao da se ti podaci odnose na sve nacionalne medije od kojih neki imaju i štamparije.\nUpitan da li na medijskoj sceni Srbije ima mesta i sredstava za otvaranje novih medija, on je rekao da je to stvar „pozicioniranja u odnosu na tržišne potrebe“.\n„Ukoliko pronađete ciljnu grupu koja je zainteresovana za vaš proizvod i ako uspete da troškove prilagodite tim mogućnostima, onda imate šanse da uspete“, rekao je Brajović.\nPrema njegovim rečima, u Srbiji je „medijski kolač iz godine u godinu sve manji“, ali da to ne znači da „vešt menadžment ne može da dođe do tržišta i svoje ciljne grupe“.\nRok za privatizaciju medija koji su bili u vlasništvu države i lokalnih samouprava istekao je 31. oktobra.


“Prihvatili smo inicijativu NURDOR-a i predložili da roditelji dece koja su oboleli od najtežih vrsta bolesti mogu da budu na bolovanju do kraja detetove 18 godine života. “\nRoditelji dece obolele od najtežih bolesti imaće pravo da budu na bolovanju dok im deca ne napune 18 godina. Ono što je najbitnije, za sve to vreme primaće 100 odsto zarade, saznaje “Blic”.\nOva novina predviđena je nacrtom zakona o zdravstvenom osiguranju, koji bi, prema prognozama Ministarstva zdravlja, već polovinom godine trebao da se nađe pred poslanicima u Skupštini Srbije.\n– Prihvatili smo inicijativu NURDOR-a i predložili da roditelji dece koja su oboleli od najtežih vrsta bolesti mogu da budu na bolovanju do kraja detetove 18 godine života. Po tom osnovu oni će primati 100 odsto naknade za rad – objašnjava za “Blic” Slađana Đukić, pomoćnica ministra zdravlja.\nTo pravo im, međutim, nije apsolutno zagarantovano, već će morati da se obnavlja.\n– Ne znači da kada roditelji otvore bolovanje da ih niko više neće procenjivati. To pravo će da se ocenjuje na svakih šest meseci. U slučaju ozdravljenja deteta, roditelj nastavlja da radi – objašnjava Đukić.\nTokom lečenja dece obolele od raka, roditelji u Srbiji sada imaju pravo na bolovanje od samo četiri meseca. Lečenje bolesne dece, odnosno nekih malignih oboljenja nekada traje i do dve godine, tako da roditelji moraju da se snalaze na razne načine.\nOva zakonska mogućnost, odnosno bolovanje od samo četiri meseca je nedovoljna, jer je na taj način roditeljima uskraćeno da budu uz svoju teško bolesnu decu dok se ne završi kompletno lečenje.\nJoš jedna novina koja se tiče lečenja dece, je predlog u nacrtu zakona da se dijagnostičke procedure mogu raditi o trošku osiguranja u inostranstvu, kada u Srbiji to nije moguće.\n– Građani će imati mogućnost da na teret sredstava osiguranja budu upućeni u inostranstvo radi dijagnostike, a ne samo radi lečenja, kao što je do sada to bilo predviđeno. Na ovo smo se odlučilo jer ima dosta zahteva koji su upućeni Budžetskom fondu i upravo se odnose na dijagnostiku koju nije moguće uraditi kod nas, a naš stav je da lečenje u inostranstvu nije moguće bez dijagnostike – kaže pomoćnica mninistra zdravlja.\nTagovi :bolesna deca, bolovanje, Ministarstvo zdravlja, Nurdor, obolela deca, plata, Zakon o zdravstvenom osiguranju\nČak ni kao pomoć roditeljima: Vlada proširila listu zabranjenih poslova za decu


Srpska lepotica čeka dete s albanskim fudbalerom (FOTO) - Životni stil\nNaslovnica Showbiz Srpska lepotica čeka dete s albanskim fudbalerom (FOTO)\nSrpska lepotica čeka dete s albanskim fudbalerom (FOTO)\nIako je njihova veza okarakterisana kao “zabranjena ljubav” i godinama imala uspone i padove, manekenka Alisa Menković i fudbaler Berat Đimšiti i dalje su nerazdvojni\nNjih dvoje su već neko vreme vereni, a sada čekaju prvo dete.\nOd kada su zajedno, veza Alise i Berata tema je i srpskih i albanskih medija, a posebnu pažnju izazvala je uoči utakmice između Albanije i Srbije u kvalifikacijama za Evropsko prvenstvo u Francuskoj. Albanski mediji su tada predstavili Alisu kao “jedinu Srpkinju koja će na utakmici u Elbasanu navijati sa Albaniju”, piše Mondo.\nVeza je ubrzo nakon utakmice okončana, verovatno pod pritiscima medija i njihovih porodica, da bi par nekoliko meseci kasnije nastavio romansu.\nAlisa i Berat upoznali su se u Cirihu, gde je lepotica odrasla, a fudbaler igrao za istoimeni klub.\nBerat je, inače, rođen 1993. godine u Cirihu, a njegova porodica je albanskog porekla iz sela Veliki Trnovci u blizini Kosova i Metohije.\nPočetkom panedmije virusa korona, ponovo se pisalo o njima. U razgovoru za italijanske medije, Berat, koji igra za Atalantu, fudbalski klub iz Bergama, ostao je u Italiji tokom pandemije, iako je ona tada bila žarište virusa, a njegova verenica Alisa je otišla za Srbiju, kako bi pomogla svom narodu i šila maske jer drži modnu kuću.\n— Ona je došla na tu ideju, gledajući šta se događa u Bergamu gde je videla mnogo ljudi u potrazi za maskama koje nije bilo moguće naći. Zato se vratila u Srbiju i počela proizvodnju maski: ona ih deli gratis svima kojima trebaju, a nemaju novca da ih kupe — ispričao je tada Đimšiti.\nPrethodni članakPosledica infekcije ili genetika?Jagodičasta koža na nogama je čest problem, a evo kako se rešava!\nNaredni članakprevencija, simptomi i lečenje: Šta se desi kada obole deca, a šta kada napadne odrasle!


Vremeplov: Traži da Mila puste niz vodu\n„Ljubazno Vas molim da Vaša administracija smjesta u svojoj politici vrlo jasno razluči što su država i narod Crne Gore s jedne, a što režim Mila Đukanovića s druge strane..."\nVijesti, 18. septembar 2009., Foto: Arhiva Vijesti\nBivši šef crnogorske misije u Vašingtonu Ratko Knežević apelovao je juče na najviše zvaničnike SAD da uskrate bilo kakvu podršku premijeru Milu Đukanoviću.\nUoči Đukanovićevog puta u Njujork, na Generalnu skupštinu UN, Knežević je poslao pismo američkom predsjedniku Baraku Obami, potpredsjedniku Džozefu Bajdenu, državnoj sekretarki Hilari Klinton i uticajnim američkim kongresmenima, u kojem tvrdi da Đukanović nije običan politički vođa, već da je na čelu „najprofitabilnije zločinačke organizacije u Jugoistočnoj Evropi, a možda i u svijetu“.\n„Ljubazno Vas molim da Vaša administracija smjesta u svojoj politici vrlo jasno razluči što su država i narod Crne Gore s jedne, a što režim Mila Đukanovića s druge strane. Ovi prethodni vrijedan su prijatelj i partner Vašeg velikog naroda, nova nezavisna država kojoj je u ovom trenutku potrebna Vaša potpora kako bi ostvarila potpunu tranziciju ka članstvu u ujedinjenoj Evropi i NATO, izgradila istinski demokratske institucije i uvela vladavinu prava. No, potonji to zasigurno nije, i jedino će se nakon Đukanovićeva silaska s vlasti u Crnoj Gori moći zajemčiti regionalna stabilnost te jednom za svagda stati na kraj organizovanom kriminalu“, piše Knežević u pismu najvišim američkim zvaničnicima.\nNekadašnji prijatelj, kum i bliski premijerov saradnik u pismu ističe da je Đukanovićeva želja da stvori utisak da ga prihvata zajednica svjetskih vođa, a posebno SAD.\n„Fotografije i izvještaje o njegovom susretu s predstavnicima SAD-a na sav će se glas objavljivati u Crnoj Gori kao dokaz da on nije gangster, nego uvažen svjetski čelnik. SAD ne smiju sebi dopustiti da prikazuju kao prijatelja ovog čovjeka“, piše Knežević.\nNapominjući da se pravosudni organi i organizacije za borbu protiv organizovanog kriminala izvan Crne Gore bave Đukanovićem i da je upravo saznao „za opsežnu istragu koju protiv Đukanovića i njegovih bližih saradnika sprovodi Specijalno tužilaštvo za organizovani kriminal Srbije“, Knežević ističe da bi SAD morale podržati ta nastojanja.\n“Osim što bi ga trebalo izbjegavati, vlasti drugih država trebalo bi se s dužnom pažnjom i promišljenošću približiti i podržati one koji bi umjesto Đukanovića mogli uvesti pošteno i demokratsko vođstvo, koje istinski podržava slobodnu demokratiju i vladavinu prava“, navodi Knežević.\nOn je podsjetio kako je država tokom embarga 90-tih počela da sarađuje sa kriminalcima, naglašavajući da su „ti ilegalni savezi preživjeli sve do danas, a između crnogorske Vlade, njezinih zvaničnika i organizovanog kriminala stvorene su neraskidive veze“.\n„Te su veze dovele do stvaranja korumpirane crnogorske elite novopečenih bogataša, koji golemu dobit od šverca i s njime povezanih aktivnosti – pranja novca, reketirenja, droge, seksualnog izrabljivanja – koristi kako bi nadzirala društveno-političke i ekonomske procese u zemlji“, navodi Knežević u opširnom pismu američkom predsjedniku Obami, potpredsjedniku Bajdenu, šefici Stejt departmenta Hilari Klinton i uticajnim kongresmenima.\nMalu državu je lakše kontrolisati\nPodsjećajući na ubistva Duška Jovanovića i Iva Pukanića, te na to da je Đukanović prijatelj sa Stankom-Canetom Subotićem, koga naziva „vođom duvanskog kartela“, Knežević u pismu zvaničnicima SAD naglašava da „Crna Gora ne bi trebalo da ispašta zbog jednog čovjeka“.\n„Crna Gora je mala država. A malu je državu lakše kontrolisati... Budući da se i sâm Đukanović, ali i njegova porodica, različitim nelegalnim sredstvima tokom proteklog desetljeća silno bogatio, danas je u državi gotovo nemoguće obaviti bilo kakav posao, ako se ne usmjeri preko kanala koji su interesno povezani s njime, njegovom sestrom Anom Kolarević i njegovim bratom Acom Đukanovićem. U njihovom je zajedničkom vlasništvu, na primjer, jedna od najvećih banaka pod nazivom Prva banka“, naveo je Knežević, dodajući da se to „bogatstvo koristi i za podmićivanje svakog oblika i vida izbornog postupka u Crnoj Gori, u svakoj etapi izbornog procesa“.\nOcjenjujući da je ono što se vidi u Crnoj Gori fasada i da Crna Gora svoj pravi potencijal može iskoristiti isključivo uz pomoć istinskih, trajnih promjena, Knežević tvrdi da „ta neprekidna obmana izravno ugrožava i samu teško izborenu, dragocjenu nezavisnost Crne Gore“.\n“Crnogorski narod je 2006. izabrao istinski demokratsku Crnu Goru, a ne Đukanovićevu 'privatnu državu', koja svojom povezanošću s organizovanim kriminalom služi za bogaćenje korumpirane šačice ljudi na vrhu, a pri tom zanemaruje prave potrebe crnogorskog naroda, šteti njenim susjedima, te u Evropu izvozi kriminal“, stoji u Kneževićevom pismu vrhu američke administracije.\nMilo ĐukanovićRatko Kneževićvremeplov


TVSA: Uz vijest o nabavci vakcina, građani BiH rezervirani – TVSA.BA\nNaslovna/Vijesti/Bosna i Hercegovina/TVSA: Uz vijest o nabavci vakcina, građani BiH rezervirani\nUtorak, 15 Septembra 2020, 9:15\nVlade FBiH dala je saglasnost za nabavku vakcine protiv korona-virusa. Bosna i Hercegovina se priključila globalnoj ideji da se na transparentan način omogući svim zemljama pristup vakcinama. Iako se jos uvijek vrše ispitivanja, prema prognozama stručnjaka, distribucija vakcine mogla bi da bude već u prvoj polovini naredne godine.\nČetrnaest miliona iz budžeta rezervirano je za nabavku vakcina protiv korona-virusa. Vlada FBiH krenula je u nabavku 800.000 doza i usvojila informaciju o rezervaciji vakcina protiv Covida 19 za Federaciju.\nIako ispitivanja nisu završena, stručnjaci prognoziraju da bi vakcinacija u BiH mogla početi već naredne godine\nDok se čeka na odobrenje Svjetske zdravstvene organizacije za upotrebu vakcine, evo šta o mogućem vakcinisanju kažu građani Kantona Sarajevo.


Ivica Dačić pozvao da se odobri izveštaj o ispunjenosti merila za otvaranje poglavlja 23 - Minority News\nMinistar spoljnih poslova Srbije Ivica Dačić pozvao je u Amsterdamu ministre spoljnih poslova zemalja članica Evropske unije (EU) da odobre izveštaj o ispunjenosti merila za otvaranje poglavlja 23 u predpristupnim pregovorima Srbije sa EU, saopštilo je Ministarstvo spoljnih poslova Republike Srbije.\n„To je preduslov da uspemo da ostvarimo planiranu dinamiku i da otvorimo poglavlja 23 i 24 tokom holandskog predsedavanja (EU). Ova dva poglavlja ne samo da imaju veliki značaj za proces reformi već se neki njihovi delovi direktno tiču pitanja migracija. Dosadašnje postupanje Srbije po pitanju migratorne krize možda daje najbolju sliku zrelosti naših institucija i spremnosti da poštujemo vladavinu prava“, rekao je Dačić na neformalnom sastanku ministara spoljnih poslova EU i država kandidata koji je održan 5. februara u Amsterdamu.\nNa marginama ovog sastanka, ministar Dačić sastao se i sa mađarskim kolegom Peterom Sijartom. Ministar Sijarto izrazio je punu podršku evropskim integracijama Srbije i preneo da će Mađarska dati već naredne nedelje saglasnost za otvaranje poglavlja 23 i izrazio je očekivanje da će poglavlja 23 i 24 biti otvorena do kraja holandskog predsedavanja.


“BUM” – Jedinstveni sportski događaj po treći put u Bijeljini @ InfoBijeljina \n“BUM” – Jedinstveni sportski događaj po treći put u Bijeljini\nKraj juna u Bijeljini biće u znaku futsala jer se ove godine, po treći put, održava turnir u malom fudbalu “Bum ljetnja liga 2019 – Jelen kup”. NoviGlas donosi detalje ovog jedinstvenog sportskog događaja koji iz godine u godinu okuplja sve veći broj mladih.\nIza turnira stoji Bijeljinsko udruženje mladih (BUM) koji su odlučili da ožive Ljetnju ligu i ponovo okupe sve ljubitelje malog fudbala na jednom mjestu.\n“Više hiljada posjetilaca za samo četiri dana, sjajni utisci ljudi, ali i veliki broj sponzora koji su nastavili saradnju s nama govore da smo u toj zamisli i uspjeli. Uz to, na turniru učestvuju i eminentne ekipe iz Srbije i BiH što je dodatan pokazatelj ozbiljnosti”, kaže za NoviGlas Darko Šerfezi, predsjednik BUM-a.\nOve godine, Ljetnja liga se organizuje od 27. do 30. juna, sa seniorskim i dječijim turnirom.\nPredviđene nagrade za seniore su 4.000 KM za prvo mjesto, 1.500 KM za drugo mjesto i 500 KM za treće mjesto, a imaćemo vrijedne novčane i robne nagrade i za dječiji dio turnira.\n“Tehnički partner nam je ,,Jelen kup“, te pobjednik našeg seniorskog takmičenja igra finalni turnir sa svim pobjednicima ,,Jelen kup-a“ iz čitave RS”, objašnjava Šerfezi.\nCijena ulaznice je 1KM, a za finalno veče 2KM. Na kraju svakog tada tokom trajanja turnira će biti izvučena nagradna tombola od kupljenih karata tog dana. Posjetioci će imati priliku da dobiju vrijedne robne nagrade, među kojima je i Sony Playstation 4.\nMeđutim, i ove godine, kao i prethodnih, turnir ima “viši cilj”.\n“Želimo da uradimo to više infrastrukturnih projekata u okviru OŠ “Sveti Sava” gdje se turnir održava. Presvlačenje terena, reparacija ograda, zamjena rasvjete, obnova golova, samo su neki od planova”, kaže za NoviGlas Šerfezi.\nLjetnja liga u malom fudbalu na otvorenim terenima OŠ ,,Sveti Sava“ je u poslijeratnim godinama redovno organizovana u Bijeljini i postala kultno mjesto okupljanja svih bijeljinaca. Nažalost, turnir se ugasio i godinama nije organizovan, sve do prije tri godine, kada je BUM pokrenuo inicijativu i organizovao prvi turnir nakon dugogodišnje pauze.


Predsednik Bogdanović potpisao Ugovor sa kancelarijom UNOPS, o finasiranju projekta “Budućnost se gradi“ – Info Centar Juga\nProjekat je odobren po konkursu u okviru Programa podrške Evropske Unije socijalnom stanovanju i aktivnim merama inkluzije. Vrednost projekta je 574.000 dolara, od čega će opština Lebane obezbediti sufinansiranje sa 16%.\nProjekat podrazumeva izgradnju 16 socijalnih stanova za:\n5 porodica u kojima živi jedna ili više osoba sa invaliditetom,\n4 porodice, žena koje su žrtve nasilja u porodici,\n4 romske porodice,\n2 mlade osobe koje su izašle iz hraniteljskih porodica,\n1 siromašnu porodicu u stanju siromaštva.\nDodela stanova na korišćenje će se vršiti u na osnovu sledećih akata i koraka: istraživanja, analize stanja i potreba porodica, izrada pravilnika i bodovnih lista, izrada i raspisivanje javnog konkura, formiranje komisija za procenu i odlučivanje.\nParnteri na projektu su Centar za socijalni rad Lebane i Udruženje građana “Građanski savet Bojnik“.\nOsim stambenog zbrinjavanja, projekat podrazumeva i ekonomsko osnaživanje porodica, na način da će po jedan član svakog domaćinstva biti zaposlen. Za poslodavce koji budu zaposlili ova lica, projektom je predviđena finansijska podrška u nabavci dobara i opreme. Radna mesta će biti u skladu sa mogućnostima, afinitetima i ograničenjima svake osobe.\nTakođe, u skladu sa potrebama osoba iz marginalizovanih grupa, biće primenjene aktivne mere inkluzije:\n– Podrška u obrazovanju,\n– Psihološka podrška,\n– Usluga nege i pomoći u kući,\n– i sve što bude identifikovano kao potrebna podrška za osobu koja pripada nekoj od marginalizovanih grupa.\nBojnik Crna Trava Društvo Jablanički okrug Jug Srbije Lebane Leskovac Medveđa Sijarinska banja Srbija Vesti Vlasotince Vučje


Najčešće postavljana pitanja | Plac\n1. Šta podrazumeva usklađivanje zakona?\nPravne tekovine EU (acquis) sadrže prava i obaveze država članica. Pravo EU ne predstavlja samo pravo u užem smislu, već ono uključuje sadržaj, načela i političke ciljeve Osnivačkih ugovora, zakonodavstvo usvojeno primenom Osnivačkih ugovora i presuda Evropskog suda pravde, potom deklaracije i rezolucije koje je EU usvojila, mere koje se odnose na zajedničku spoljnu i bezbednosnu politiku, pravosuđe i unutrašnje poslove, međunarodne ugovore koje je EU zaključila, kao i ugovore između zemalja članica na području delovanja EU (konvencije). Svaka država koja teži članstvu u EU mora da prihvati odredbe Osnivačkih ugovora i usvoji pravne tekovine EU.\nUsklađivanje predstavlja usaglašavanje domaćih propisa sa pravom EU. Ovaj proces ne podrazumeva samo unošenje teksta iz pravnih tekovina u domaće zakone, već je potrebno da država dokaže da je sposobna da primeni usklađene zakone, odnosno da obezbedi potrebna sredstva i strukture za njihovo izvršenje. Kako je sprovođenje propisa jednako važan deo procesa pristupanja kao i njihovo usvajanje, Evropska komisija obezbeđuje državama kandidatima različite vrste finansijsko-tehničke pomoći za tu svrhu.\n2. Da li će Srbija ulaskom u EU izgubiti nacionalni identitet i suverenitet?\nEvropska unija poštuje nacionalni identitet zemalja članica i zalaže se za „jedinstvo u različitosti“, kroz pomoć državama u očuvanju obeležja njihovih nacionalnih identiteta, poput jezika, kulture, tradicije i drugih specifičnosti. Dosadašnja iskustva pokazuju da su države koje su postale članice ostale prepoznatljive u EU. Štaviše, članstvo u Uniji im je pomoglo da dodatno zaštite i promovišu svoj nacionalni dentitet, običaje, prirodne lepote, kulturne znamenitosti, gastronomiju. Nakon ulaska Srbije u EU, srpski će postati jedan od zvaničnih jezika Unije, dok je ćirilica već zvanično pismo (od 2007. godine, odnosno od ulaska Bugarske u EU).\nUlaskom u EU, Srbija se ne odriče suvereniteta, već jedan deo nadležnosti prenosi na nivo zajedničkog odlučivanja Unije. To znači da će zajedno sa ostalim članicama, i pod istim uslovima, aktivno učestvovati u procesu odlučivanja i istovremeno povećati svoj međunarodni ugled i političku moć. Države članice na taj način delotvornije regulišu unutrašnje tržište, carinske tarife, ekonomsku i monetarnu uniju, zajedničku poljoprivrednu politika, zaštitu životne sredine, itd. U ovim oblastima se zajedničkim odlukama i aktivnostima „nadnacionalnog“ karaktera može postići više nego pojedinačnim. Istovremeno, odluke u oblastima poput spoljne, bezbednosne i poreske politike, spadaju u nadležnost zemalja članica. EU primenjuje načelo supsidijarnosti, odnosno preuzima samo one nadležnosti koji se efikasnije mogu sprovesti zajednički, na nivou Unije, nego na nacionalnom, regionalnom, ili lokalnom nivou. Svrha ovog pristupa je da se obezbedi efikasno donošenje odluka na onom nivou koji je što bliži građanima.\n3. Da li ćemo moći da i dalje proizvodimo tradicionalne proizvode?\nKada je reč o proizvodnji za sopstvene potrebe, ili za domaće tržište, nisu predviđene zabrane. Istovremeno, pravila i standardi Evropske unije za proizvode koji su namenjeni tržištu EU su vrlo strogi i precizni.\nTradicionalni proizvodi, poput kajmaka, sira ili rakije će, dakle, i dalje moći da se proizvode, uz primenu strožijih kriterijuma proizvodnje i prodaje. Prihvatanje evropskih standarda će uticati na mogućnost da se domaći proizvodi nađu i na tržištu EU, kao i na bezbednost potrošača. Osim toga, proizvođači će moći da geografski zaštite određene proizvode za koje postoje definisane recepture i postupci proizvodnje.\n4. Hoće li srpska preduzeća biti konkurentna na evropskom tržištu?\nSrpska preduzeća mogu imati koristi od ulaska na veliko evropsko unutrašnje tržište. Primera radi, stupanjem na snagu Sporazuma o stabilizaciji i pridruživanju, srpskim preduzećima je omogućeno da učestvuju u svim javnim nabavkama objavljenim u zemljama Unije. Konkurentnost na tržištu EU zahteva preduzetnički duh, ulaganja u tehnologiju i obrazovanje, promociju srpskih proizvoda širom EU, itd.\nDomaći proizvođači mogu biti konkurentni na unutrašnjem tržištu na razne načine, a jedan od naših glavnih aduta je kvalitet proizvoda. Veća konkurentnost se takođe može postići saradnjom sa sličnim industijama i sektorima u EU, pristupom dodatnim izvorima finansiranja, uključivanjem u delatnosti sa većom dodatom vrednošću, razvojem novih proizvoda i usluga, itd. Osim toga, proces usklađivanja domaćeg zakonodavstva sa propisima EU će imati veliki uticaj na srpske privredne subjekte, jer će prilagođavanjem poslovanja na nove propise podići nivo konkurentnosti i kvaliteta svojih proizvoda i usluga.\n5. Da li EU dozvoljava državama da daju pomoć privredi?\nZa države članice EU postoje precizna pravila o mogućnostima dodele pomoći preduzećima u vidu subvencija, državnih garancija, poreskih oslobođenja. Zabranjena je dodela državne pomoći kojom bi određeni privredni subjekti ili proizvodi neopravdano bili u povoljnijem položaju na tržištu od onih koji ne primaju pomoć.\nDržave i dalje imaju mogućnost da u određenim slučajevima intervenišu, naročito kada to doprinosi zajedničkim interesima EU. Državna pomoć je dozvoljena za podsticanje privrednog razvoja u područjima sa visokom stopom nezaposlenosti, istraživanja i razvoja, malog i srednjeg preduzetništva, zaštitu životne sredine, kulturne baštine, usavršavanje, u slučaju prirodnih katastrofa, ili kada se radi o pomoći nerazvijenim područjima. Za odobravanje državne pomoći su zadužene institucije država članica koje moraju zadovoljiti kriterijume i uslove koje EU propisuje.


Saopštenje direktora Krušika: “Nedeljnik NIN ponovo iznosi neistine o „Krušiku“”\nčetvrtak, 11 jun 2020 19:51\nPovodom teksta o poslovanju privrednog društva HK „Krušik”,koji je izašao u nedeljniku NIN, oglasio se direktor Krušika sa saopštenjem koje prenosimo u celosti:\n“U nedeljniku NIN broj 3624 od 11.06.2020. godine u autorskom tekstu gospodina Vuka Cvijića, još jednom je, po ko zna koji put, objavljena informacija koja obiluje neistinama u vezi sa poslovanjem privrednog društva HK „Krušik”.Posebno zabrinjava činjenica što eksploatacijom ranije „procurelih” podataka nedeljnik NIN vrlo tendenciozno nastavlja da nanosi štetu od koje se fabrika jošuvek nije oporavila i da narušava jedva povraćeno poverenje kod kupaca.\nPonovo je prisutna opstrukcija Odbrambene industrije Srbije i ponovo se istražuju i objavljuju transportno-komercijalni aranžmani naših ključnih kupaca (koji nemaju veze sa našom fabrikom) o broju i terminima letova, procenjenim kapacitetima transporta, vlasnicima aviona, maršrutama i destinacijama, personalu koji vrši inspekciju robe, ugovornim cenama i količinama. Ovo je potpuno neprihvatljivo u međunarodnoj trgovina naoružanja i vojne opreme. U bezbednosnom smislu to ugrožava upravo naše kupce i ponovo ih primorava da robu i usluge od kojih mi živimo potraže kod naše konkurencije, koje ima u izobilju i koja ima najviše koristi od ovog vida „istraživačkog“ novinarstva.\nUpravo iz navedenih razloga, naše preduzeće se našlo u ogromnim problemima, izgubilo je mnogobrojne poslove na inotržištu i bilo je na ivici egzistencije zbog negativne kampanje koju više od godinu dana sprovodi NIN kao i drugi domaći i strani „dobronamerni faktori“, kombinujući na nezakonit način dobijene tajne podatke i potpune izmišljotine i insinuacije, stvarajući u javnosti potpuno iskrivljenu sliku o poslovima naše odbrambene industrije.\nHK „Krušik” s punim pravom očekuje da će nadležni državni organi da preduzmu mere na suzbijanju ovog delovanja, koje osim što donosi ogromne komercijalne štete odbrambenoj industriji predstavlja i ozbiljnu obaveštajnu i bezbednosnu pretnju po našu zemlju.\nSve više se pitamo za koga radi Nedeljnik NIN i ko su njegovi nalogodavci. Neistine koje plasira u kontinuitetu daju nam za pravo da otvoreno kažemo da najmanje radi za dobrobit ove zemlje, a sigurno ne za dobrobit naše fabrike i njenih tri hiljade radnika.\nDa objasnimo neke od iznetih teza i insinuacija:\n„Povlašćene cene“ – U poslednjih nekoliko godina niko od „Krušikovih” kupaca nije dobio povlašćene cene. A konkretna cena za konkretan proizvod, koji je najčešće u grupi drugih proizvoda, rezultat je pregovora sa svakim kupcem za svaki pojedinačni posao i zavisi od brojnih faktora i okolnosti, a naročito od ukupne količine robe koja se ugovara i ukupne vrednosti ugovora. NIN uporno poredi (na nezakonit način dobijene) informacije o cenama za na primer minu 60mm iz ugovora za prodaju u količini od 4.000 komada iz ugovora ukupne vrednosti od oko 200.000 dolara, sa cenom iste mine iz ugovora za prodaju 50.000 komada mina tog tipa, koje su prodate u grupi od ukupno 200.000 komada različitih mina u ukupnoj vrednosti od oko 20 miliona dolara. Sve to NIN čini zlonamerno, reklo bi se krajnje nestručno (ipak ne možemo da verujemo da do te mere ne razume osnovne ekonomske principe), predstavljajući javnosti da se radi o povlašćenim cenama. Analize NIN-a ne uzimaju u obzir da je „Krušik“ fleksibilnom politikom ugovaranja povećao izvoz sa osam miliona dolara 2008. godine na 107 miliona dolara u 2018. godini, što je povećanje za više od 13 puta. Međutim, zahvaljujući između ostalog i pisanju NIN-a, počev od poslednjeg kvartala 2018. godine i tokom čitave 2019. godine, novo izvozno ugovaranje HK „Krušik” u 2019. godini je bilo srozano na nivo ugovoranja od pre 2012. godine. Ipak, u prvih pet meseci 2020. godine uspeli smo da ugovorimo poslove koji su za 50% veći od celokupnog ugovaranja u 2019. godini, odnosno „Krušik“ je na dobrom putu da ponovo ostvari značajne izvozne rezultate. Zbog toga smo zabrinuti, jer negativna kampanja NIN-a, težišno usmerena protiv naših kupaca, ponovo izaziva bojazan za buduće poslovanje „Krušika“. Zaista nam nije jasno za koga NIN u stvari radi i čije interese zastupa.\n„U ime Ministarstva odbrane – ugovor je potpisao pomoćnik ministra za materijalne resurse“. Ovo je apsolutna neistina, jer sve ugovore našeg preduzeća potpisuje generalni direktor.\n„Ministarstvo odbrane se obavezuje da će u slučaju prvog pisanog zahteva nadoknaditi kupcu avansnu uplatu ako „Krušik“ kasni sa isporukom…“ – I ovo je apsolutna neistina jer Ministarstvo odbrane nije preuzelo nikakve obaveze prema kupcu, već sam „Krušik“.\n„U prilogu 7. ugovora kao garant se javlja Ministarstvo odbrane Srbije“ – I ovo je takođe neistina i zlonamerna insinuacija. U izvoznim poslovima preduzeća odbrambene industrije, uključujući i „Krušik“, kao preduslov da ugovor stupi na snagu, kupac najčešće traži bankarsku garanciju za dobro izvršenje posla, a kao preduslov za finansiranje posla, odnosno uplatu avansa, kupac traži bankarsku garanciju za povraćaj avansa. Navedene bankarske garancije moraju da budu potvrđene od prvoklasnih svetskih banaka, što podrazumeva vrlo visoke troškove za sâmo preduzeće-proizvođača (u konkretnom slučaju ugovora koji obrađuje NIN troškovi garancija bi bili oko 660.000 dolara), a često se uopšte i ne mogu obezbediti. U pojedinim slučajevima i na više svetskih tržišta „Krušik“ i druga preduzeća OIS uspevaju da kupca ubede da umesto bankarskih prihvati korporativne garancije koje izdaje samo preduzeće bez ikakvih troškova. Ovakve garancije ovlašćeno lice iz Ministarstva odbrane (pomoćnik ministra za materijalne resurse), po službenoj dužnosti overava i potvrđuje da je direktor preduzeća ovlašćen da tu garanciju potpisuje u skladu sa zakonom, statutom i drugim aktima samog privrednog društva. Na taj način Ministarstvo odbrane ne preuzima nikakve obaveze u predmetnom poslu. U samoj proceduri overavanja korporativne garancije, preduzeće posebnim dokumentom preuzima svu odgovornost za eventualne posledice u odnosu na Ministarstvo odbrane. Ovaj mehanizam je od velike koristi i za „Krušik“ i za druga preduzeća odbrambene industrije.\n„Ministarstvo odbrane se obavezuje i da će da organizuje servisiranje mina u slučaju neispravnosti“ – Apsolutno netačno, jer ovu obavezu ima sâm „Krušik“.\n„…predsednik Srbije Aleksandar Vučić posetio je „Krušik“ tek 9. marta 2020, kako se čini, u okviru izborne kampanje…“ – posmatrajući u širem smislu odnos državnog vrha, Vlade i Ministarstva odbrane R. Srbije prema „Krušiku“, verovatno je promaklo da NIN u svojoj „dobronamernoj analizi“ primeti koliku je pomoć od države posle pomenutog datuma dobilo naše preduzeće, a i druga preduzeća odbrambene industrije. Takođe su NIN-u promakle i vesti da je tokom ove godine, čak i tokom trajanja epidemije, završen razvoj i uvedeno u naoružanje Vojske Srbije više novih tipova raketa (artiljerijskih, protivoklopnih, vazduhoplovnih…) najsavremenije generacije iz proizvodnog programa „Krušika“ i da su potpisani ugovori sa Ministarstvom odbrane Republike Srbije u nekoliko puta većem iznosu nego za kompletan period od 2008 do 2012. godine. Time „Krušik“ ponovo potvrđuje svoje mesto u sistemu odbrane Republike Srbije, a ova generacija novih proizvoda obećava takođe i novo pozicioniranje naše fabrike na svetskom tržištu.\n„Pomoć“ NIN-a dovela je nas iz „Krušika“ u ogromne probleme. Javno smo pozivali, u više navrata da NIN ne plasira podatke koji predstavljaju poslovnu tajnu i tajni podatak kako za našu kompaniju tako i za inopartnere. S obzirom da se NIN oglušio o naše molbe, svoje pravo potražićemo kod nadležnih sudova.\nHK „Krušik” je, iako suočen sa krizom svetskih razmera izazavanom korona virusom, uspeo da obezbedi u najtežim trenucima nove poslove, da skoro u kontinuitetu proizvodi i da sebe ponovo dovede u stabilnu poslovnu situaciju. Stoga smatramo krajnje zlonamernu konstataciju NIN-a da je izvoz realizovan i tokom važenja policijskog časa i drugih mera ograničenja.\nJedva smo se oporavili od prošlogodišnjeg „dobronamernog” delovanja NIN-a, a nedeljnik NIN opet objavljuje neistinite i tendenciozno selektovane podatke koji ugrožavaju našu fabriku.\nRedakciji NIN-a postavljamo sledeća pitanja:\nNa svu sreću „Krušik“ ponovo radi, ali i ponovo oseća zabrinutost zbog moguće štete koju NIN ovakvim delovanjem pokušava da nanese, a vođen interesima koje mi ne razumemo”, navodi se u saopštenju Holding korporacije Krušik.\n” navodi se u saopštenju HK Krušik.


U kategoriji SPA I WELLNESS CENTRI nalaze se svi centri ovog tipa na teritoriji Srbije. Ukucajte ključne reči po kojima će se vršiti pretraga i iz udobnosti sopstvenog doma pronađite ono što vam je potrebno.\n"Wellness u Beogradu"\nPretragu takođe možete suziti ili proširiti dodavanjem opštine (na primer Zvezdara) ili dodavanjem lokacije Srbija. Svaka objava sadrži kompletan opis delatnosti sa specifikacijama kao i ažurirane kontakt telefone.\nWellness spada u jedan od najstarijih turističkih pravaca, naročito ako se uzme u obzir način na koji su Grci i Rimljani dolazili do blagostanja, zatim putovanja srednjevekovnih hodočasnika kao i nekadašnjih letovanja Evropskog imućnog sloja na obalama mora u 18. i 19. veku.\nU poslednje dve decenije, beleži se trend rasta broja korisnika wellness usluga o čemu svedoči sve veći broj wellness & spa centra različitog tipa, u kojem svakako prednjače zemlje sa bogatom banjskom tradicijom. Uzroci koji dovode do popularizacije i omasovljavanja wellness turizma su mnogobrojni i široki. Napredak medicine i produžavanje životnog veka ljudi, samim tim i inovacija na očuvanju ljudskog zdravlja doprineli su suzbijanju mnogih bolesti, istovremeno uvek se pojavljuju nove, sa večitim teorijama zavera u pogledu farmaceutske industrije, što bismo svakako ovde ostavili po strani. Međutim, neoboriva je činjenica da i pored suzbijanja mnogih bolesti, mentalni, psihološki i emocijonalni problemi savremenog čoveka beleže takodje trend rasta i u značajnoj meri utiču na kvalitet života kao večito žarište i okidač za nastanak drugih bolesti.\nMY SPA LIMITED DOO BEOGRAD\nSpa centar Dedinje Beograd\nSlavka Ćuruvije 15, 11000, Beograd\nĐorđa Stanojevića 9, 11070, Beograd, Novi Beograd\nVujadina Sekulića 47, 25000, Sombor\nCrni Kao bb, 37215, Ražanj, Crni Kao\nNovosadska 384, 21235, Novi Sad, Temerin\nSlavka Ćuruvije 15, 11000, Beograd - Savski Venac


Parma u Milanu, sećanje na Aspriljinu bombu - Sportske.net\nParma u Milanu, sećanje na Aspriljinu bombu\nMilan ne pokazuje nameru da posustane, posle pobede protiv Sampdorije dočekaće Parmu, jednom je ovo bio veliki derbi Serije A, kada je devedesetih „Vojvodstvo“ imalo tim za najviše domete.\nIpak, kroz sve ove godine, tridesetak, zanimljivo da je Parma samo tri puta uspela da pobedi na „San Siru“. Parma je na neki način zaslužna za velike uspehe Berluskonijevih „Letećih Holanđana“ jer je upravo nakon što je sa tadašnjim „Mlekadžijama“ izborio elitu i onda i tukao Milan u kupu, Arigo Saki koji nikada nije igrao fudbal otišao kod Berluskonija.\nOstalo je revolucija u fudbalu, četiri čoveka u poslednjoj liniji, odnosno ukidanje libera, dve evropske krune.\nAli, to su vremena kada je porodica Tanci, kasnije osramoćena u aferi „Parmalat“ ulagala bogatstvo i mali, provincijski klub digla do neslućenih visina. Kada je Parma bankrotirala u ovoj deceniji, tužno je bilo videti rasprodaju na „Tardiniju“, čak je došlo do toga da se i nemali broj pehara iz devedesetih nađe na „tezgi“, ali je to sprečeno kombinacijom ulaganja lokalnih biznismena i navijača.\nKao i mnogi drugi italijanski klubovi, i „Dukali“ su prošli isti put, od nižih liga, očišćeni od dugova vratili su se u Seriju A. Jer, ligi su potrebni, prvo Parma je istorijski značajan grad, ima odličnu publiku i tradicionalno je mesto za afirmaciju mlađih igrača, tamo svi klinci iz velikih klubova, ali i zvezde na zalasku rado odlaze.\nU svojim najboljim godinama, Parma je prekinula rekord koji će ostati zapamćen. Tačnije, idol navijača, Tino Asprilja bi pretrčao i „Crvenu strelu“ koliko je brz. Ali, ovoga puta je pogodio slobodnjak i to je bila prvam, istorijska pobeda Parme u šampionatu na „San Siru“.\nSrušen je i danas neverovatan niz Kapelove ekipe od 58 mečeva u Seriji A bez poraza. Prethodnu sezonu su završili nepobeđeni, a onda su u istom stilu nastavili do treće nedelje marta 1993. godine. Taj Milan je po mnogima bio najbolja evropska ekipa svih vremena. Sudija Gracijano Ćezari je svirao faul, Seba Rosi se nije pomerio, bomba je šokirala sve, sem njega i trenera Nevija Skalu koji je ostao miran.\nFaustino Asprilja je na kraju meča, dok je publika aplaudirala igračima oba tima razmenio dres sa Maldinijem i ovekovečio neverovatan dan. Te sezone, Milan je odbranio titulu, zanimljivo da su navijači tražili da ih pozdrave počasnim krugom nakon meča, jer je serija od 58 mečeva prekinuta. Ali, želeli su da im zahvale za neverovatan niz, oko 70 000 ljudi bilo je na nogama. Ni Parma nije ostala bez nagrade, oni su osvojili KPK, svoj prvi evropski trofej te sezone.\nDruga pobeda Parme je usledila tri godine kasnije u onoj očajnoj 1996. godini za „Rosonere“. Mario Stanić je postigao jedini gol, između Aspriljine bombe i te pobede, Milan je samo jednom u četiri meča pobedio goste, eto toliko je Parma bila jaka. Milan je te godine bio 11. na tabeli, Oskar Tabarez je dobio otkaz, vratio se Saki i nije bilo puno bolje.\nI poslednja pobeda Parme, 2014. godine, 4:2 a bivšem klubu je doakao „Fantantonio“ Kasano, sa dva gola.\nNovo poglavlje sledi...\nI opet ce biti veliki derbi! Gde vam je onaj kolega koji navija za njih:-), dugo ga vec nema ovde. Danas i u sredu slavimo rodjendan, ne sme da bude opustanja protiv Parme i Djenove.


ТУРИСТИЧКА ГОДИНА ИЗА НАС : Turistička organizacija grada SREMSKA MITROVICA\nPosted by Turisticka Organizacija SM On January 11th, 2016 / Comments Off\nTuristička organizacija Grada Sremska Mitrovica trudi se da podrži sve manifestacije i projekte kojima je zajednički imenitelj razvoj i promocija turizma i grada u celini.\nSagledavajući proteklu godinu Sremsku Mitrovicu je posetilo više od 50 hiljada turista prema podacima do kojih je Turistička organizacija Grada Sremska Mitrovica došla sa različitih turističkih lokaliteta.\nNajvredniji antički lokalitet Carska palata Sirmium, prema zvaničnim podacima posetilo je 10 hiljada turista. Bitno je napomenuti da je u toku konzervacija antičkih mozaika iz III i IV veka nove ere, koji su pronađeni na lokalitetu Carska palata. U ovj godini takođe se planiraju aktivnosti na valorizaciji tog turističkog potencijala.\nSpecijalni rezervat prirode Bara Zasavica, prema rečima upravnika Slobodana Simića, posetilo je oko 38 hiljada turista. Kada je verski turizam u pitanju, moramo da istaknemo da nemamo tačan podatak koji je broj turista posetio ove kulturne i verske objekte na Fruškoj gori, ali se pretpostavlja da je i fruškogorske manastire posetio veliki broj turista, koji može da broji i nekoliko hiljada.\nBroj noćenja, u postojećim smeštajnim kapacitetima, je 16 853 noćenja. Broju turista svakoko doprineo je i veliki broj manifestacija, koje su već tradicionalni deo turističke ponude grada , a najposećenije su Festival vatrometa, Srem Folk Fest, Moto skup… Na njima se prošle godine okupljalo i po nekoliko desetina hiljada posetilaca po manifestaciji.\nOvu godinu završili smo manifestacijom Magični trg koju smo takođe podržali i promovisali. Pored ovako velikih i važnih projekata učešće smo uzeli i u domaćim sajamskim manifestacijama, a promo-materijalom smo podržali i predstavljanja u inostranstvu kao i sve one pojedince koji su radili na promociji grada u najrazličitijim oblastima.


Vesti online / Vesti / Svet / Terorizam u Donjecku: Ubijen Aleksandar Zaharčenko\nsputniknews.com, Tanjug A\nTerorizam u Donjecku: Ubijen Aleksandar Zaharčenko\nLider samoproglašene Donjecke Narodne Republike Aleksandar Zaharčenko poginuo je danas u eksploziji u Donjecku, preneo je TASS pozivajući se na izvor iz administracije DNR.\nTo je potvrdio poslanik Narodnog saveta DNR Vladislav Berdičevski.\n- Lider DNR je poginuo u eksploziji u restoranu Separ - rekao je Berdičevski novinarima.\nIz administracije lidera DNR je saopšteno da je Aleksandar Zaharčenko poginuo u terorističkom napadu, prenosi "Sputnjik".\nRanije je izvor u bezbednosnim strukturama DNR saopštio da je u eksploziji ranjen ministar za prihode i poreze Aleksandar Timofejev, koji je prevezen u bolnicu.\nTeritoriju oko restorana opkolila je policija. Na licu mesta rade saradnici Ministarstva za vanredne situacije i policije.\nRanije je saopšteno da je u restoranu u centru Donjecka, udaljenom stotinak metara od rezidencije Zaharčenka, odjeknula eksplozija, da je jedan čovek poginuo, a da je troje ljudi ranjeno.\nMoskva je osudila ubistvo 42-godišnjeg Zaharčenka, navodeći da ovo može da naruši mirovni proces u Ukrajini.\nPortparolka MSP Rusije Marija Zaharova rekla je da "postoje razlozi za verovanje" da iza ubistva Zaharčenka stoji Kijev.\nUkrajinska služba bezbednosti saopštila je da veruje da je ubistvo Zaharčenka između "pobunjenika i njihovih ruskih sponzora", navodi Rojters.\n"Sve optužbe koje se mogu čuti sa ruske strane nisu istinite", rekla je Jelena Glitljanska, portparolka ukrajinske bezbnednosne službe. Zaharčenko je poginuo danas u eksploziji u Donjecku, što je potvrdila njegova administracija.\nSVET DNR: Pijani ukrajinski vojnici digli u vazduh svoje skladište oružja\nSVET Ukrajinske snage gađale Lugansk i Donjeck\nSVET Porošenka u TV studiju upozorili na opasnost od terorističkog napada\nSVET "Ako Ukrajina hoće u NATO, izgubiće Donbas zauvek"


Grupa Dram dobitnik nagrade "Milan Mladenović" - Scena - Dnevni list Danas\nPočetna » Scena » Grupa Dram dobitnik nagrade „Milan Mladenović“\nGrupa Dram dobitnik nagrade „Milan Mladenović“\nNagrada „Milan Mladenović“ uručena je večeras bendu Dram iz Srbije za pesmu „Daj mi sve“, a priznanje im je uručio prošlogodišnji laureat, bend Artan Lili.\n2Piše: FoNet 21. septembra 2020. 21.17\nNagrada se sastoji i iz novčanog dela od 2.000 evra, a njen cil je da podrži muzičare u odnosu prema umetnosti kakav je negovao Milan Mladenović, a koji podrazumeva stavljanje integriteta umetničkog dela iznad svakog oportunizma.\nOvogodišnji finalisti bili su bend Mrave brojim iz Hrvatske, Nekud iz Srbije, Sale i Sedlari iz Srbije, Narali iz Srbije, Dram, Rebel star iz Srbije, Klinika Denisa Kataneca iz Hrvatske, Sara Renar iz Hrvatske, Plejgraund hasl iz Hrvatske, Ćao Portorož iz Slovenije, Despot Tomić iz BiH, Dukat iz Srbije, Medžik buš iz Srbije i Buč Kesidi iz Srbije.\nPobednik je proglašen večeras u Beogradu, a za nagradu su konkurisala 243 autora/benda.\nZadužbina „Milan Mladenović“ objavila je i kompilaciju sa pesmama finalista.\nDram, Nagrada Milan MladenovićBeograd\nDopisnici Večernjih Novosti iz Crne Gore laureati nagrade za novinarsku hrabrost Milan Pantić\n22. septembra 2020. u 21.21\nOvo je uvreda za Milana i dokaz da je muzika u Srbiji mrtva kao i sve ostalo.Gileta i Rundeka treba da je sramota zbog odluke koju su doneli i stvarno mi nije jasno čime su se vodili kada su ovoj bezličnoj grupi dodelili tako važno priznanje\n24. septembra 2020. u 16.14\nSve tačno što si rekao.


Cene kafe na najnižem nivou u poslednjih 12 godina\nProdaja kompanije Najk skače usprkos kontroverznoj reklami\nZlato na tržišnoj klackalici0\nCena zlata u poslednja dva meseca porasla 11%, a trenutno unca na spot tržištu košta 1.337 USD Politička nestabilnost koju su uzrokovale napetosti između Severne Koreje i Zapada uzrokovala je rast vrednosti finansijskih instrumenata koji tradicionalno predstavljaju sigurna utočišta u nesigurnim vremenima. Zlato je tradicionalno negativno korelirano sa deonicama na razvijenim tržištima, a pogotovo s američkim\nZlato izgubilo sjaj, sad mu svi okreću leđa0\nSvetska tražnja za zlatom je pala za 14 odsto u prvom polugodištu, na najniži nivo u poslednjih osam godina Američki trgovci okrenuli su leđa ovoj bezbednoj investiciji, saopštio je Svetski savet za zlato (WGC). Globalna tražnja za zlatom pala je na 2.004 tone u prvih šest meseci 2017. u poređenju sa prvim polugodištem 2016. navodi\nZlato će u budućnosti samo rasti0\nOčekuje se da će cena plemenitog metala nastaviti da raste u bliskoj budućnosti, predviđa analitičar Lari Mekdonald Posle prošlogodišnjeg rasta, tržište zlata je dostiglo najviši nivo za pet nedelja pre nego što se u poslednja dva dana malo povuklo. Mekdonald je rekao da će se ovakav trend nastaviti, pošto je na pomolu savršena oluja rasta cena zlata.\nZbog sušne godine pivo će poskupiti najmanje 15 odsto0\nPivopije širom sveta iduće godine, najverovatnije, očekuje povećanje cena za više od 15 odsto, zbog sušne godine. Očekuje se i rast gotovo svih važnih troškova u proizvodnji piva Prema izveštaju investicione banke Berenberg, najveći svetski proizvođači piva suočavaju se s rastom troškova proizvodnje od približno 16 odsto. Ti troškovi će se vrlo verovatno preliti na\nZašto su cene nekih proizvoda u inostranstvu niže od cena u zemlji proizvođača?0\nProdaja proizvoda na inostranom tržištu po ceni koja je niža nego na domaćem tržištu odnosno na tržištu zemlje proizvođača naziva se damping To je situacija kada je cena u zemlji koja uvozi proizvod niža od cene u zemlji koja izvozi proizvod. Radi se o ceni koja ne samo da je niža od tržišne cene u\nZašto je Sberbanka izazvala nestašicu na tržištu grafičkih kartica0\nRuska Sberbanka je otkupila gotovo sve grafičke kartice za potrebe svoje laboratorije veštačke inteligencije Banka se izvinila građanima Rusije jer je odgovorna što je u poslednje vreme došlo do nestašice grafičkih kartica na ruskom tržištu. Izvinjavajući se, stariji potpredsednik Sberbanke Aleksandar Vedjagin je rekao da je ta banka, koja mnogo investira u tehnologiju, svoje potrebe


Dualno obrazovanje pravi gotovog radnika | Kamatica\nPočetna > vest > Dualno obrazovanje pravi gotovog radnika\nTekst objavljen: 30.03.2018 14:40\nDobro kompanije, baš kao dobri fudbalski timovi, moraju da vode računa o podmlatku i stručnim i kvalitetnim kadrovima u svojim redovima i da blagovremeno preuzmu odgovornost za svoj napredak. Rešenje je uključivanje u dualni sistem obrazovanja.\nTo ističe Jozef Herk, predsednik Privredne komore Štajerske, u razgovoru sa predstavnicima delegacije Privredne komore Srbije, koja je boravila u studijskoj poseti Gracu 13. i 14. marta.\n- Važno je da privredne komore upućuju na značaj stručnog obrazovanja i upravo to je jedna od istaknutih uloga Privredne komore Štajerske - kaže predsednik asocijacije privrednika austrijske pokrajine Jozef Herk. - Naš interes je da pridobijemo što više mladih ljudi u sistem dualnog obrazovanja. Trenutno, više od 41 odsto učenika iz jedne generacije opredeljuje se za školovanje po dualnom modelu, a cilj je da taj procenat dalje povećavamo.\nOd učenika do univerzitetskog profesora - učenje bez barijera\nNakon škole, dolazi majstorski ispit, dodatni moduli usavršavanja obrazovanja, što najbolje oslikava moto "Od učenika u dualnom obrazovanju do univerzitetskog profesora - proces učenja bez barijera". S druge strane, važno je uveriti preduzeća, kako u ruralnim područjima, tako i u gradskim sredinama, da su im bitni podmladak i stručna radna snaga.\n- To je kao u fudbalu - neće niko za vas, za vaš tim obučiti mlade igrače, morate preuzeti odgovornost za podmladak - kaže Herk. - Sve je manje stručne radne snage i našim preduzetnicima je jasno da ako ne preuzmu odgovornost za obrazovanje mladih, suočiće se sa problemom nedostatka stručnih obrazovanih radnika i radne snage. Nedostatak stručnog kadra je usko grlo za dalji privredni rast i ko to ne prepozna, mora snositi posledice. Indikativno je da veći deo austrijskih preduzetnika upravo dolazi iz sistema dualnog obrazovanja. Dualno obrazovanje je veoma značajan faktor i kada je reč o zapošljavanju mladih, i o tome svedoči broj zaposlenih u Štajerskoj. Ono što je još važnije, to je da ćemo imati kvalitetnu, obučenu, stručnu, kvalifikovanu radnu snagu, čime se prevazilaze ključni izazovi poslovanja, ali i predupređuju posledice demografskog razvoja.\nPrema njegovim rečima, Privredna komora Štajerske ulaže mnogo napora i energije u razvoj dualnog obrazovanja. Pre dve godine osnovan je talent-centar sa ciljem da se testiraju prirodne sklonosti i nadarenost učenika u uzrastu od 14 do 15 godina, jer se tako potpunije mogu usmeriti ka njihovim interesovanjima. Sa druge strane, važne su investicije, posebno u području obrazovanja, o čemu brine WIFI institut, koji pod motom "Proseku je došao kraj", nastoji da unapredi standarde obrazovanja.\nNa pitanje kako rešavaju problem nepoverenja i straha kompanija da ulažu u obrazovanje mladih ljudi, koji kasnije mogu doneti odluku da odu iz te kompanije, Herk kaže da to jeste izazov i da se dešava da industrija, kada dobije veliki posao, povuče sve iz malih preduzeća.\n- Ta situacija je, međutim, podsticaj poslodavcima da budu atraktivni i posvećeni poslu podizanja podmlatka - kaže Herk. - Mi im tu pružamo podršku - od savetovanja poslodavaca, preko učešća u samom procesu obrazovanja, do ponude programa za instruktore i podsticaja koje obezbeđuje država.\nOd usluga privredne komore, štajerski privrednici najviše koriste usluge u oblasti radničkih prava i obrazovanja. Kao partneri privrede, imaju veliku ulogu u podsticanju izvozne privrede. Takođe, PK Štajerske je prva kontaktna tačka prilikom osnivanja preduzeća.\n- Naš moto je "Dobro savetovati i sigurno startovati" - naglašava Herk. - Srpsko tržište nam je veoma blizu, a štajerskim privrednicima veoma je bitan faktor pouzdanosti i poverenja upravo institucija kao što je privredna komora sa obaveznim članstvom, kao prva kontaktna tačka za preduzetnike spolja.\nOČEKUJEMO SRBIJU NA EUROSKILLS 2020.\n- U interesu angažovanja što više mladih ljudi u sistemu dualnog obrazovanja, organizujemo veliki broj aktivnosti - jedan od važnijih projekata u predstojećem periodu jeste Euroskills 2020. U pitanju je evropsko takmičenje u stručnom obrazovanju, koje se ove godine krajem septembra održava u Budimpešti, sledeće u Kazanu, a 2020. u Gracu. Bilo bi nam veliko zadovoljstvo kada bismo 2020. imali i učesnike iz Srbije - poručio je Herk.\nTakmičenja su u stvari dobra prilika da se putem medija ukaže na značaj stručnog obrazovanja. Tu se vidi kvalitet obrazovanja naših mladih, ali i mladih iz drugih zemalja. Mladima su važni idoli, uzori, a pobednici Euroskills-a su učenici, najuspešniji i najbolji u svojim zanimanjima.\nUMREŽENI TALENTI, ŠKOLE I FIRME\nPrilikom studijske posete Gracu, delegacija PKS posetila je talent-centar, u kojem se besplatno obavlja ispitivanje nadarenosti i talenata dece, kako bi im se pomoglo u opredeljivanju za buduće zanimanje. Jedna od kompanija koja je više od 50 godina u sistemu dualnog obrazovanja Ventrex Automotive zaposli u proseku oko polovinu učenika koji prođu praksu kod tog poslodavca. Učenici se najpre opredeljuju za poslodavca, a potom za stručnu školu. U ponudi škola je velika paleta obrazovnih profila, od fitnes instruktora, preko grafičkih dizajnera i tehničkih crtača, do zanatlija koji izrađuju delove u oblasti protetike.\nPODRŠKA DUALNOM OBRAZOVANjU U SRBIJI\nMirjana Kovačević, rukovodilac Centra za edukaciju, dualnog obrazovanja i obrazovne politiku Privredne komore Srbije, podseća na to da se u okviru saradnje Privredne komore Srbije i Privredne komore Austrije prenosi austrijski know-how srpskim kolegama:\n- Austrijska podrška razvoju dualnog obrazovanja u Srbiji fokusirana je na jačanje kapaciteta i uloge komorskog sistema, kao i uključivanje što većeg broja privrednika i njihovo osposobljavanje za kvalitetno obrazovanje mladih. Kroz austrijski projekat pružena je podrška i izradi Zakona o dualnom obrazovanju, a u narednom periodu će biti podržana i operacionalizacija Zakona kroz podzakonska akta. Pošto se najbolje uči na primerima iz prakse, u okviru saradnje sa Privrednom komorom Austrije, modernizovan je trogodišnji obrazovni profil trgovac i razvijen je novi četvorogodišnji obrazovni profil tehničar za logistiku i špediciju. Za profil trgovca po uzoru na austrijski model u Srbiji se obrazuje 464 đaka u 15 škola i u saradnji sa 35 kompanija. Bitno je napomenuti da je srpski model dualnog obrazovanja i dalje znatno više školski, nego kompanijski.\nMirjana Kovačević ističe da je u toku realizacija druge faze projektne saradnje sa PK Austrije, uz finansijsku podršku Austrijske razvojne agencije, u okviru koje će u potpunosti biti razvijen model dualnog obrazovanja u Srbiji. Kroz ovu saradnju biće pružena podrška ne samo Privrednoj komori Srbije i privrednicima, već i relevantnim ministarstvima, kao što su ministarstva prosvete, rada, privrede. Naravno, u zavisnosti od teme u dualnom obrazovanju za koju su nadležni ili zainteresovani.\n- S obzirom na velika iskustva komorskog sistema u Austriji u obrazovanju i značajnu ulogu Wifi, PK Srbije će po uzoru na Wifi razvijati nedavno osnovanu Poslovnu akademiju, sa ciljem da pomogne privredi da brže dođe do kadrova koji mogu kvalitetno da obavljaju radne zadatke koji su im povereni - kaže Mirjana Kovačević.\ndualno obrazovanje zaposlenje škola država


Vaučeri će moći da se iskoriste do 20. novembra ove godine. Građani će od ponedeljka 10. maja u svim poštama moći da se prijave za dodatne vaučere za odmor u Srbiji, saopštilo je Ministarstvo trgovine, turizma i telekomunikacija. Ministarka… »\nPoreska uprava danas je obavestila privredne subjekte da je u toku podnošenje dokumentacije za isplatu direktnih davanja u junu. Privredni subjekti koji žele da ostvare pravo na direktna davanja, koja će se isplaćivati u junu ove godine u skladu sa… »\nMatić je podsetila da je od početka 2021. godine već dodeljeno prvobitno planiranih 100.000 vaučera u ukupnoj vrednosti od 500 miliona dinara, ali da je zbog velikog interesovanja građana Vlada rebalansom budžeta predvidela još 100 miliona dinara… »\nBEOGRAD – Građani će od ponedeljka 10. maja u svim poštama moći da se prijave za dodatne vaučere za odmor u Srbiji, saopštilo je Ministarstvo trgovine, turizma i telekomunikacija. Ministarka Tatjana Matić je navela da je za dodatne vaučere… »\nKnežević: Demokratski front neće podržati slanje crnogorskih vojnika na Kosovo\nPredsednik Odbora za bezbednost i odbranu Skupštine Crne Gore Milan Knežević kazao je da Demokratski front (DF) neće podržati odlazak crnogorskih vojnika na Kosovo. Ukoliko bude doneta takva odluka, ministarka odbrane Olivera Injac i premijer Zdravko… »\nNiške vesti pre 2 satajoš 19 povezanih


Usluge - Ex Ecentar doo - IT Business solutions | Ex Ecentar doo – IT Business solutions\nPreduzeće Ex Ecentar doo osnovano je aprila 2005. godine. Od samog početka jedna od naših osnovnih delatnosti je pružanje IT usluga. Dotadašnje profesionalno iskustvo bilo je veoma značajno za početak našeg rada, uspešnu komunikaciju sa klijentima i ispunjenje njihovih potreba.\nEx Ecentar doo nudi poslovno-informaciona rešenja, od usluga savetovanja, izgradnje, upravljanja, poboljšanja i održavanja do edukacije za njihovo korišćenje. Pružamo vam mogućnost da uz naše savete vaša firma pravilnim izborom informatičkih rešenja obezbedi pouzdanu infrastrukturu, značajno smanji troškove poslovanja i održi korak sa konkurencijom. Naša misija je da potencijale tehnologije pretvaramo u poslovne vrednosti.\nNašem uspehu svakako doprinose partnerska povezivanja sa IT kompanijama u zemlji i regionu što nam omogućava da kvalitetno rešimo svaki poslovni izazov s područja IT usluga i rešenja, koji korisnik postavi pred nas.\nKonačno, imamo veliku odlučnost i energiju da se usavršavamo, kako bi zajedno sa našim partnerima i saradnicima bili IT oslonac našim klijentima u godinama koje dolaze.\nSavremeno poslovanje danas je nezamislivo bez primene naprednih informacionih tehnologija. Ex Ecentar je spreman da kroz svoje konsalting usluge angažovanjem tima stručnjaka u vaše preduzeće uvede sve pogodnosti koje upotreba informacionih tehnologija u savremenom poslovanju pruža.


Predsjednik Čubrilović učestvuje na konferenciji predsjednika parlamenata Zapadnog Balkana u Mađarskoj | NSRS\nPredsjednik Čubrilović učestvuje na konferenciji predsjednika parlamenata Zapadnog Balkana u Mađarskoj\nPredsjednik Narodne skupštine Republike Srpske Nedeljko Čubrilović danas u Budimpeštu učestvuje na 8. konferenciji o evroatlanskim integracijama predsjednika parlamenata Zapadnog Balkana čiji je domaćin predsjednik Parlamenta Mađarske, Laslo Kever.\nPrije početka konferencije, predsjednik Čubrilović se sastao sa predsjednikom Parlamenta Mađarske sa kojim je razgovarao o unapređenju bilateralne saradnje Narodne skupštine Republike Srpske i Parlamenta Mađarske.\nCilj konferencije, koju Narodna skupština Mađarske organizuje svake dvije godine, je promocija evropskih i evroatlantskih integracija među zemljama Zapadnog Balkana.\nPredsjednik Čubrilović je, u prvom dijelu konferencije, govorio na sesiji o temi „Evropske integracije – rezultati i aspiracije“.\nU obraćanju, predsjednik Čubrilović je poručio da se ovaj visoki skup održava u važnom periodu za Evropsku uniju i za regiju Zapadnog Balkana.\n„Republika Srpska i Bosna i Hercegovina geografski pripadaju Evropi. Naše političko opredjeljenje, iskazano u više navrata, jeste da postanemo punopravni član Evropske unije. Samo članstvo zavisi, kako od naše sposobnosti da prihvatimo evropske standarde, tako i od Evropske unije koja treba da donese političku odluku o prihvatanju naših specifičnosti u vezi integrisanja u članstvo preostalih zemalja Zapadnog Balkana“, kazao je Čubrilović.\nPredsjednik Narodne skupštine je kazao da je Republika Srpska, kao ravnopravni dio Bosne i Hercegovine i u skladu sa svojim nadležnostima, čvrsto opredijeljena i posvećena intenzivnom političkom dijalogu, ekonomskom povezivanju i sveukupnoj saradnji zemalja regiona.\n„Neophodno je da uložimo maksimalne napore kako bismo postali član Evropske unije, ali isto tako činjenica je da su neke zemlje Balkana integrisane u Evropsku uniju iako nisu bile razvijenije nego što je to danas Bosna i Hercegovina“, poručio je Čubrilović.\nOn je podsjetio da je Bosna i Hercegovina 2005. godine zvanično pokrenula pregovore o Sporazumu o stabilizaciji i pridruživanju sa Evropskom unijom i, gotovo punih deset godina, čekala je da isti sporazum stupi na snagu da bi u decembru 2016. godine vlastima u Bosni i Hercegovini bio uručen upitnik Evropske komisije.\n„Evropska unija je, široko formulisanu politiku uslovljavanja, te izmjenama i podizanjem kriterijuma, za svaku zemlju pojedinačno, znatno produžila period našeg kretanja ka punopravnom članstvu. Možemo primijetiti da se od našeg posljednjeg susreta Evropska unija odlučila za pragmatičniji pristup integracijama Zapadnog Balkana što je dalo novi podsticaj evropskim ambicijama u regionu, prilično usporenim posljednjih deset godina zbog odsustva jasne evropske perspektive“, smatra predsjednik Čubrilović.\nPredsjednik Čubrilović je poručio da će Narodna skupština Republike Srpske i dalje imati pozitivan pristup procesu evropskih integracija, nastaviće sa donošenjem reformskih zakona i efikasnijim povezivanjem sa parlamentima, kako zemalja Zapadnog Balkanam, tako i parlamentima zemalja koje su članice Evropske unije.\n„Možemo konstatovati da uprkos značajnim pomacima ostvarenim u prethodnom periodu, i dalje ostaje otvoreno pitanje koliko je Evropska unija spremna da integriše zemlje Zapadnog Balkana u svoje članstvo i ponudi jasnije i konkretnije odgovore i rokove kada je riječ o njihovom punopravnom članstvu“, zaključio je predsjednik Narodne skupštine Republike Srpske Nedeljko Čubrilović.


Određen sastav za svetsko prvenstvo - Delfini\nODREĐEN SASTAV ZA SVETSKO PRVENSTVO\nNakon poslednje utakmice turnira "4 nacije", koji je naša reprezentacija osvojila, pošto je zabeležila sve tri pobede, najpre nad Kinom 16:3, potom nad Kanadom 11:7 i na kraju nad SAD 14:12, selektor vaterpolo reprezentacijSrbije, Dejan Savić objavio je spisak igrača koji putuju u Barselonu na Svetsko prvenstvo.\nSelektor je u pripremnom periodu radio sa 15 igrača, a nakon turnira selektor je rekao da u Barselonu ne putuju Nemanja Ubović i Aleksa Šaponjić. Na svetsko prvenstvo putuju: Branislav Mitrović (Debrecin), Dušan Mandić (Partizan), Živko Gocić (Solnok), Vanja Udovičić (Radnički), Miloš Ćuk (Partizan), Duško Pijetlović (Sintez), Slobodan Nikić (Galatasaraj), Milan Aleksić (Solnok), Nikola Rađen (Crvena Zvezda), Filip Filipović (Radnički), Andrija Prlainović (Crvena Zvezda), Stefan Mitrović (Solnok), Gojko Pijetlović (Ferencvaroš).\nU stručnom štabu se nalaze: Dejan Savić (selektor), Dejan Stanojević (trener), Vladimir Pavlović (trener), Stefan Ćirić (trener), dr Vladimir Harhaji (lekar), Veljko Radunović (fizioterapeut), Vladimir Radović (fizioterapeut), Dragan paunović (kondicioni trener), Goran Čanković (tim menadžer).\nNaša reprezentacija put Barselone kreće sutra, 20. jula, a prvu utakmicu igra 22. jula u 13:30h protiv reprezentacije Australije. Reprezentacija Srbije brani srebro, koje je osvojila 2011. u Šangaju.


A. P. 4. marta 2007. 00:00\nNedavno je u Briselu Srbija dobila priliku da se predstavi Evropskoj uniji kroz živopisne boje i motive slikara naivaca iz Vojvodine i Pomoravlja. Tako će sve do sredine meseca marta 2007. godine veliki hol zgrade Evropske komisije u Berelejmonu ulepšavati čak 70 slika srpskih naivaca iz Kovačice, Subotice, Aradaca, Uzdina, Padine, Pančeva, Zrenjanina, Svilajnca, Jagodine, Oparića i Pirota. Veći deo izloženih slika pripada galeriji „Babka“ iz Kovačice i posle predstavljanja u EK, naši naivci će imati priliku da izlažu i krajem ove godine u Evropskom parlamentu u Briselu.\nIzložbu je svečano otvorio evropski komesar za obrazovanje i kulturu Jan Figel, zajedno sa šefom srpske misije pri EU, Roksandom Nindžić. Cilj izložbe je da se pokaže kako različiti narodi mogu da žive harmonično u različitosti, čuvajući svoj identitet. Škola naivnog slikarstva u Kovačici dokaz je o postojanju društva koje može da promoviše i ceni različitost, dobrotu u ljudskim bićima, ljubav prema prirodi, najbližoj okolini. Cilj je, naravno, i podržavanje evropske aspiracije Srbije prilikom radova na realizaciji evropskih perspektiva za našu državu. Zvaničnike EK i prisutni diplomatski kor pozdravila je naivna slikarka Zuzana Vereska, koja je, zajedno sa još nekoliko naivnih slikara iz Kovačice u narodnim nošnjama, dočarala kako se na selu i posle napornog dana može pronaći vremena i snage za umetnost.\nVereska je inače poreklom Slovakinja, maternji jezik joj je slovački, tečno govori srpski, ali se umetnica očito najbolje izražava kroz svoje slike, od kojih je „Tro mlade na biciklima“ bila najvrednija među 70 izloženih. Umetnički stručnjaci ovu sliku su procenili na 3.000 evra. Tako je u samo jednoj večeri svim prisutnim stanovnicima EU prikazana lepša strana Srbije.\nViera Benkova pre 11 godine\nVeoma dobar članak o našem predstavljanju u svetu. Kultura će nas uvesti u svet, a ne nerazumna politika.


Predsjednik Republike Srpske Željka Cvijanović izjavila je danas u Bok Jankovcu kod Gradiške da su u dokumentu Principi za formiranje vlasti u BiH sve stvari veoma jasno precizirane, a ono što je veoma važno jeste koordinacija i uvažavanje stavova svih nivoa vlasti.\n"Kada govorimo o uvažavanju stavova svih nivoa vlasti valjda znamo kakav je odnos Republike Srpske i njenih institucija prema svakom konkretnom pitanju, uključujući i pitanje NATO", rekla je Cvijanovićeva.\n"Logično je da izborni pobjednici formiraju vlast, pogotovo u zemlji kakva je BiH, gdje se vrednuje ko su izborni pobjednici u okviru tri različita naroda. Jasno je ko su pobjednici i ko treba da formira vlast, a u dokumentu Principi za formiranje vlasti na nivou BiH nema nikakvih preuzetih obaveza koje bi se kosile sa stavovima institucija Republike Srpske i sve je u skladu sa njima", rekla je novinarima Cvijanovićeva, koja je i potpredsjednik SNSD-a.\nOna je podsjetila da je SDS, kao izborni gubitnik, i ovaj put tražio partnere da bi obezbijedio mjesto u "sarajevskim foteljama".\n"Oni to i dalje traže i pokušavaju sačiniti kombinatoriku sa SDA, SDP-om Demokratskim frontom. Sigurno je da nemaju kredibilitet da pričaju o formiranju vlasti, jer su izgubili izbore, ovaj put sa većom razlikom, nego prošli. LJudi su rekli šta misle o njihovom ponašanju u Sarajevu, kao što su i nama pokazali i mogli smo lako da formiramo vlast u Srpskoj kao politički pobjednici", kaže Cvijanovićeva.\n"Malo kada su se potrudili da uvaže stavove institucija Republike Srpske i mislim da im je to bila kobna politička greška zbog koje su imali slabije izborne rezulate", rekla je Cvijanovićeva.\nŽeljka Cvijanović NATO\nSrpska opredjeljena za evropski put\nCvijanovićeva se sastala sa Vigemarkom


Počele pripreme za Dane višnje 2016 - Grad Prokuplje\nPromocija Omladinskog foruma „Vlasina 2016“\nPočele pripreme za Dane višnje 2016\nPrivredno-turistička i kulturna manifestacija “Dani višnje – 11. Sabor višnjara 2016” biće održana 24. i 25. juna u Prokuplju i Velikoj Plani kako je na prvoj sednici odlučio Organizacioni odbor kojim je predsedavao predsednik Opštine Prokuplje Miroljub Paunović. Osim predsednika Paunovića i članice Opštinskog veća zadužene za oblast kulture Milice Erić,sastanku su prisustvovali i predstavnici Udruženja Topličana iz Beograda,Unije privrednika,preduzetnika i zanatlija Topličkog okruga,Visoke poljoprivredno-prehrambene škole strukovnih studija iz Prokuplja i otkupljivači voća sa područja prokupačke opštine.\nPredsednik Organizacionog odbora “Dani višnje 2016” Miroljub Paunović rekao je da će ovogodišnja manifestacija biti sadržajno bogatija u odnosu na prošlu godinu.\n– Osim predavanja eminentnih stručnjaka iz oblasti voćarstva,planirano je da mnogobrojni proizvođači i prerađivači izlože svoje proizvode od višanja i meda,izložba ručnih radova i poljoprivredne mehanizacije. Poseban akcenat na predavanjima biće stavljen na primenu savremenih tehnologija i standarda u proizvodnji zdrave i bezbedne hrane i primenu mera u suzbijanju štetočine žilogriz,rekao je Paunović i dodao da je za sve posetioce ovih manifestacija planiran i bogat kulturno-zabavni program uz učešće pevača,trubača i folklora Doma kulture iz Prokuplja.


Otvaramo novu stranicu u odnosima Srbije i Kine\nPredsednik Kine Si Djinping izjavio je danas u Beogradu da je „tradicionalno prijateljstvo Kine i Srbije kao i njihovih naroda izdržalo istorijska iskušenja“ i izrazio uverenje da će njegovom posetom „biti otvorena nova stranica istorije u razvoju odnosa dve zemlje“.\n„Tradicionalno prijateljstvo Kine i Srbije, kao i njihovih naroda, izdržalo je istorijska iskušenja turbulentnih promena medjunarodnih, kao i domaćih situacija, i beleži novi sjaj iz stare tradicije“, rekao je Si Djinping po dolasku na beogradski aerodrom „Nikola Tesla“.\nPredsednik Kine rekao je da su naročito od 2009, kada je uspostavljeno strateško partnerstvo Kine i Srbije, bilateralni odnosi „kročili u brzu traku razvoja“.\nMedjusobno političko poverenje dve zemlje se učvršćuje, saradnja u oblastima energetike, izgradnje saobraćajnih infrastruktura i poljoprivrede beleži nove sjajne tačke, dok je kulturna razmena dinamična, a gradjani Srbije i Kine sve intenzivnije putuju u Kinu i Srbiju, rekao je Si Djinping, prenosi se u saopštenju.\nKineski predsednik ocenio je da Peking i Beograd „održavaju komunikaciju i koordinaciju u vezi važnih medjunarodnih i regionalnih pitanja, dobro saradjuju u okviru izgradnje projekata Jedan pojas – jedan put i saradnje Kine i centralne i istočne Evrope“.\nSi je naglasio da je „kineska strana spremna da zajedno sa srpskom stranom, koristeći taj dobar trend, podiže nivo bilateralnih odnosa i praktičnu saradnju na još viši nivo i time stvori novu situaciju uzajamno korisne saradnje, zajedničke pobede i zajedničkog razvoja“.\n„Očekujem da razmenim mišljenje sa liderima Srbije o bilateralnim odnosima, kao i o drugim pitanjima od zajedničkog interesa i sa njima zajedno isplaniram budući razvoj naših medjusobnih odnosa. Uveren sam da će moja poseta biti uspešna i otvoriti novu stranicu istorije u razvoju odnosa izmedju Kine i Srbije“, rekao je predsednik Kine po dolasku u Beograd gde ga je dočekao predsednik Srbije Tomislav Nikolić.


19 jun 2017\t1 komentar\n15 maj 2017\tBudite prvi koji će ostaviti komentar!\nNa našoj muzičkoj sceni decenijama unazad snimaju se izuzetno kvalitetne pesme, sa tekstovima razne tematike. Ipak, najviše je onih ljubavnih, koje ljudi najviše vole i slušaju. A ljubav je neiscrpna tema.\n26 septembar 2016\t1 komentar\n01 februar 2016\t1 komentar\n29 januar 2016\tBudite prvi koji će ostaviti komentar!\n28 januar 2016\tBudite prvi koji će ostaviti komentar!


Si Đinping: Poseta Srbiji ostavila nezaboravan utisak - Nova Borba\nSi Đinping i Vučić Foto: RTS/Printscreen\nSi Đinping: Poseta Srbiji ostavila nezaboravan utisak\nSi Đinping poslao je pismo Vučić nakon istorijske posete Srbiji.\nSi Đinping posla je pismo Vučić nakon istorijske posete Srbiji.\nU pismu predsednika Kine se kaže:\n"Tokom moje nedavne državne posete Republici Srbiji Vi ste me, gospodine predsedniče Vlade, sa Vašom cenjenom Vladom, srdačno primili i detaljno isplanirali moju posetu, što je na mene ostavilo nezaboravan utisak i lepo sećanje. Koristeći ovu priliku, dozvolite mi da Vam izrazim najiskreniju zahvalnost.\nTokom posete, u bezbrojnim susretima sa predsednikom Nikolićem, sa Vama, kao i sa drugim liderima Vaše cenjene države, iscrpno smo razmenili mišljenja, otvoreno i iskreno razgovarali, postigli širok konsenzus o podizanju sveobuhvatnosti i strategije kinesko-srpskih odnosa, i otvorili novu istorijsku stranicu razvoja odnosa između naše dve zemlje.\nGospodine predsedniče Vlade, upoznali smo se tokom Vaše zvanične posete Kini prošle godine, a susret sa Vama ostavio je dubok utisak na mene. Ovog puta, Vi ste me lično pratili tokom mnogobrojnih aktivnosti sa svim članovima Vlade i zajedno smo bili svedoci plodnih rezultata razmene i saradnje u svim oblastima između Kine i Srbije.\nDuboko me je dirnulo iskreno prijateljstvo koje ste Vi lično i srpski narod pokazali prema kineskom narodu.\nVisoko cenim što čvrstom odlučnošću i pozitivnim stavom podstičete suštinsku saradnju sa Kinom.\nU ovom trenutku, još uvek uživam u duhu gostoprimstva i prijateljstva koje ste Vi, gospodine predsedniče Vlade, Vlada Vaše cenjene države, kao i srpski narod, pružili meni i kineskoj delegaciji.\nUspešna poseta još jednom je dokazala iskreno i veliko prijateljstvo dveju zemalja i dvaju naroda Kine i Srbije, i pokazuje dobre trendove i neograničene potencijale razvoja odnosa naših dveju zemalja.\nŽelim da sa Vama, gospodine predsedniče Vlade, i svim srpskim liderima i dalje ulažem napore kako bismo povećali uzajamno strateško poverenje, produbili konkretnu saradnju u svim oblastima, ojačali komunikaciju i koordinaciju u međunarodnim poslovima za dobrobit naših dvaju naroda i očuvali svetski mir i razvoj.\nŽelim prosperitet velikoj Srbiji, a sreću i dobrobit narodu. Vama, gospodine predsedniče Vlade, želim dobro zdravlje i sve što poželite", navodi u pismu zahvalnosti kineski predsednik Si Đinping, saopštila je Kancelarija Vlade Srbije za saradnju sa medijima.


Porscheom udario biciklistu - BIGportal.ba\n24 Oktobra, 2020 24 Oktobra, 2020 0230\nIz Kolumbije nam stižu vijesti o saobraćajnoj nesreći u kojoj su učestvovali automobil i bicikl.\nOvaj video snimak nam dolazi sa severoistoka Kolumbije i videćemo biciklistu koji vozi sredinom trake, a iza njega je putovalo vozilo koje je kamerom sve snimilo.\nNa ovom delu puta je zabranjeno preticanje i to je jasno označeno horizontalnom singalizacijom, ali je ipak bilo nestrpljivih vozača.\nPrvo ćemo videti crveni Porsche 911 koji uspešno pretiče vozilo koje snima, a odmah i biciklistu, da bi nakon njega stigao 911 GT3 bele boje, koji dobija udarac u zadnji deo, gubi kontrolu i udara biciklistu.\nKontakt je bio sa SUV vozilom koje je od siline udarca ostalo bez prednjeg točka, a kako prenose kolumbijski mediji niko nije bio teže povređen u ovoj nezgodi, pa ni biciklista koji je prošao samo sa lakšim povredama.\nEvo još jednog snimka koji pokazuje trku Porschea na autoputu.


Zakerberg sa predsednikom Nigerije, Foto: Youtube printscreen\nUloga lažnih vesti zauzela je centralno mesto u svakim od osam nacionalnih izbora u Africi ove godine\nFejsbuk se nalazi na meti oštrih kritika da podriva razvoj demokratije u Africi, jer je dozvolio da određeni političari platformu koriste za organizovano širenje lažnih informacija.\nUloga lažnih vesti zauzela je centralno mesto u svakim od osam nacionalnih izbora u Africi ove godine - a prošle nedelje Fejsbuk je saopštio da je izraelska politička konsultantska kuća iza svega.\nZabranili su Arhimedes grupu, za koju su rekli da je odgovorna za mrežu onih koji se pretvaraju da su afrički državljani, i uklonili su 265 Fejsbuk i Instagram stranica i grupa uključenih u "koordinirano neautentično ponašanje" uglavnom za Nigeriju, Senegal, Togo, Angolu, Niger i Tunis.\nNanjira Sambuli iz Fondacije World Wide Web kaže da je Fejsbuku previše vremena trebalo da obrati pažnju na ovaj problem u zemljama u razvoju.\n- Demokratije su ugrožene na ovom kontinentu, i nažalost, platforme društvenih medija brzo postaju mesta za pogoršanje - rekla je ona za BBC.\nNeki smatraju da su slabi propisi o privatnosti i zaštiti podataka značili da je Afrika korištena kao "zamorac" za kršenje privatnosti.\n- Mi smo poligon za obuku. Kada jednom počne sa radom u Africi, oni to ponavljaju i koriste ga širom Afrike u drugim geografskim područjima - izjavila je za BBC kameranska tehnološka preduzetnica Rebeka Enončong.\nOna navodi skandal sa Kembridž Analitikom kao primarni primer onoga što Fejsbuk radi u Africi. Godine 2018. Fejsbuk i britanska kompanija za analizu podataka Cambridge Analitica bili su u središtu spora oko sakupljanja i korištenja ličnih podataka više od 230 miliona korisnika, koristeći ga kako bi pokušali da promene način na koji su ljudi glasali u više zemalja, uključujući Nigeriju i Keniju.\nKao rezultat skandala, Cambridge Analitica je zatvorila kancelarije, a američki Senat pozvao je direktora Fejsbuka Marka Zukerberga da svedoči pred Kongresom.\nOni koji su vodili stranice Fejsbuka povezane sa kontravernom izraelskom kompanijom Arhimedova grupa potrošili su oko 812.000 dolara ( na platformi između decembra 2012. i aprila 2019. godine i stekli ukupno 2.8 miliona sledbenika.\nMnoge od sada izbrisanih stranica su se fokusirale na nigerijske izbore 2019. godine, prema podacima američkog političkog istraživačkog centra. Jedna od stranica koja je skinuta, "Make Nigeria Worse Again", izgledala je kao "troling kampanja" usmerena na Atiku Abubakara, bivšeg potpredsednika i glavnog protivnika predsednika Muhameda Buharija.\n- Ova stranica je stvarala sliku o g. Abubakaru kao Dartu Vejderu, zloglasnom zlikovcu iz Ratova zvezda - napisali su istraživači.\nIdaiat Hasan, iz Centra za demokratiju i razvoj sa sedištem u Abudži, izjavio je za BBC da je teško pratiti ko je naručio stranice, jer na izborima "uvek postoji volja da se pokuša vladati ljudima ili da dele po verskim ili etničkim linijama".\nDFRLab je takođe pronašao stranice koje se predstavljaju kao čuvari dezinformacija kao što su "C'est fauk - les fake nevs du Mali", koji je tvrdio da su ga osnovali studenti u Maliju, ali da su ih zapravo vodili administratori u Portugalu i Senegalu.\nDruga stranica uklonjena je "Gana 24", koja je tvrdila da je novinska kuća "ali je pojačala provladine priče i vesti" i upravljana je iz Izraela i Ujedinjenog Kraljevstva. Na jednoj stranicifavorizovan je Felik Tšisekedi, novoizabrani predsednika Demokratske Republike Kongo, i kritikovan je njegov protivnik Martin Faiulua zbog odbijanja da prihvati poraz.\nMože li FEJSBUK efikasno da detektuje NEPRIKLADAN SADRŽAJ? Ova statistika je PORAZNA\nBESKUĆNIK PREŽIVLJAVA OD SMEĆA MARKA ZAKERBERGA: Svaki dan kopa po kanti ispred njegove vile, našao je SVAŠTA\nIako su lažni nalozi imali za cilj da zavedu mase u afričkim zemljama kroz sistematsku kampanju obmane, u ovoj fazi je malo dokaza da su doveli do bilo kakve promene vlada. U stvari, neke afričke vlade su iskoristile klimu dezinformacija.\n- Nigerijski političari slede primer [američkog predsednika] Donalda Taumpa koristeći "lažne vesti"k ao sredstvo omalovažavanja vesti koje su za njih nepovoljne - rekla je Hasan.\nViše od 139 miliona ljudi u Africi koristi Fejsbuk, i gotovo u potpunosti na mobilnim uređajima. Da je Fejsbuk zemlja, to bi bila druga najuglednija nacija na svetu. Fejsbuk je omiljen kod mlađih Afrikanaca, od kojih mnogi dobijaju verziju koju besplatno nude njihovi mobilni operateri. Mladi, koji čine većinu biračkog tela u većini afričkih zemalja, takođe su najverovatnije pod uticajem interneta.\n- Ljudi koji koriste ove mreže zapravo osećaju da ove informacije dolaze iz Fejsbuka, ne shvaćajući da je to treća strana koja tu informaciju stavlja, tako da Fejsbuk mora preuzeti odgovornost za to kako se njegova platforma koristi - kaže Enončong.\nA Fejsbuk na sve to kaže:\n- Podrazumevati da koristimo Afriku kao" poligon za testiranje "je jednostavno pogrešno i netačno. Fejsbukova posvećenost u regionu ostaje jaka, a tokom protekle dve godine smo posvetili bez presedana resurse i investicije širom kontinenta, uključujući uspostavljanje timova proizvoda, stručnjaka za politiku i operacije sa stručnim znanjem na lokalnom jeziku i lokalnom kontekstu - dodaje se u saopštenju.\nOpisali su višestruki pristup bavljenju dezinformacijama u Africi, uključujući i novi centar za razmatranje sadržaja koji planiraju da otvore u glavnom gradu Kenije, Nairobiju, koji će zapošljavati oko 100 ljudi, uglavnom moderirajući sadržaj u Somaliji, Svahiliju.... Takođe je saopšteno da su se udružili sa lokalnim trećim stranama za proveru činjenica u Kamerunu, Nigeriji, Keniji, Južnoj Africi i Senegalu.\nVećina trenutnih kontroverzi tiče se Fejsbuka i Instagram-a, ali i ogromna popularna Vocap platfoma, koju takođe poseduju, takođe se tereti da je veliko sredstvo za širenje lažnih vesti na kontinentu - ona preseca generacije i vodeća je platfoma za informisanje za starije građane.\nFejsbuk je objavio reklame u nekoliko afričkih izbornih ciklusa, upozoravajući birače na opasnosti od lažnih vesti i kako ih uočiti. Ali da li je to dovoljno? U skoro svim afričkim izborima, građani se sada boje da bi njihova vlada mogla isključiti društvene medije, pa čak i internet, da bi se zaštitila od glasina i širenja strahova na Fejsbuku i Vocapu.\nKvabena Akuamoa-Boateng, ganijski tehnički akademik sa sedištem u Vašingtonu, kaže da samo kritikovanje Fejsbuka nije jedino što je važno.\n- Ako nastavimo da vodimo ove razgovore tako što ćemo izdvojiti kompaniju, na kraju ćemo postići vrlo malo. Svi ovde imaju ulogu. Hajde da još jednom pogledamo uloge vlade i bezbednosnih agencija - rekao je on.\nFejsbukAfrikaLažne vestiMark ZakerbergIzbori\nSVET POSLE KORONA VIRUSA: Vučić: Odgovaraću svima koji Srbiji drže lekcije i pridike (KURIR TV UŽIVO)\nMILUTINOV U DRUGOJ LIGI: Još jedna zanimljiva vest iz sveta košarke!\nBRNABIĆ: Svet će posle pandemije biti potpuno drugaciji\nnije ni primetila


Vrijeme za novi izazov: Ilić iz Sparsa prešao u redove bivšeg prvaka ABA lige – Sport Centar Vrijeme za novi izazov: Ilić iz Sparsa prešao u redove bivšeg prvaka ABA lige – Sport Centar\nVojin Ilić pružao je zapažene partije u protekloj sezoni, u kojoj je branio boje sarajevskog Sparsa.\nMinutažu koja mu je ukazivana opravdao je svojim učinkom na parketu, ali će ovaj 21-godišnji košarkaš u narednoj sezoni nastupati u drugoom dresu, javio je bhbasket.ba.\nNaime, Ilić je potpisao ugovor sa ekipom Vršca, člana Košarkaške lige Srbije. Radi se nekadašnjem prvaku ABA lige, koju je osvojio u sezoni 2004/05 pod imenom Hemofarm.\nIlić se košarkaški razvijao u ekipi Sparsa proteklih pet sezona. Prošao je sve omladinske selekcije BiH.


Kongo - 1\nKongo se plasirao u dodatne kvalifikacije, ali bi mogao ostati bez Mondijala\n16. 11. 2021 10:15\nFudbalska reprezentacija Demokratske Republike Kongo plasirala se na dodatne kvalifikacije na Svjetsko prvenstvo u Kataru nakon 48 godina čekanja, ali bi mogla ostati bez Mondijala zbog bizarne grešeke prilikom zamjene igrača tokom meča protiv Benina.\nTri osobe preminule od ebole u Kongu\n18. 10. 2021 12:16\nTri nova slučaja ebole su potvrđena na istoku Demokratske Republike Kongo, čime je ukupan broj zaraženih porastao na pet u posljednjih deset dana, saopštila je danas Svjetska zdravstvena organizacija (SZO).\nMilitanti u Kongu ubili najmanje 30 ljudi mačetama\n06. 09. 2021 17:30\nMAKUTANO - Militanti naoružani mačetama, palicama i toljagama, ubili su najmanje 30 ljudi u Kongu, rekli su zvaničnici i jedan svjedok.\nKanga se oglasio povodom afere o svom identitetu\n04. 05. 2021 17:02\nAfrički fudbal veoma je uzdrman navodima da se aktuelni fudbaler Crvene zvezde Gelor Kanga nije predstavljao onim ko zapravo jeste. Između Demokratske Republike Kongo i Gabona izbila je prava kavga kako bi se dokazalo ko govori istinu, pošto prvi tvrde da je igrač "crveno-bijelih" zapravo osoba pod imenom Kijaku-Kijaku Kijanga i da zapravo ima 35 godina, a ne 30.\nKarabinjeri stižu u Kongo da istraže ubistvo ambasadora\n23. 02. 2021 19:09\nRIM - Italijanski karabinjeri će doći u Kongo večeras kako bi istražili ubistvo italijanskog ambasadora, policijskog oficira i njihovog vozača na istoku zemlje.\nViše od 50 ljudi poginulo u rudnicima zlata u Kongu\n12. 09. 2020 18:13\nKINŠASA - Više od 50 ljudi poginulo je u petak nakon što su klizišta izazvala kolaps u tri rudnika zlata u blizini grada Kamituga u provinciji Južni Kivu u istočnom dijelu Demokratske Republike Kongu, rekli su u subotu zvaničnici.\nSZO: Epidemija ebole u Kongu izaziva veliku zabrinutost\n11. 08. 2020 17:15\nSvjetska zdravstvena organizacija (SZO) u utorak je upozorila da epidemija ebole u pokrajini Ekvatura u Demokratskoj Republici Kongo (DRC) i dalje izaziva veliku zabrinutost.\nPijani vojnik ubio 12 kolega\n31. 07. 2020 14:51\nBUKAVU - Pijani vojnik ubio je 12 kolega, a ranio još devet na istoku Demokratske Republike Kongo, saopštile su danas lokalne vlasti.\nU Kongu 60 slučajeva ebole, sahrane bojazan za širenje\n20. 07. 2020 18:40\nŽENEVA - Slučajevi ebole u Demokratskoj Republici Kongo porasli su na 60, a sahrane predstavljaju posebnu bojazan za širenje bolesti, saopštila je danas Svjetska zdravstvena organizacija (SZO).\nKongo proglasio kraj epidemije ebole\n25. 06. 2020 17:19\nKongo je danas proglasio kraj epidemije ebole na istoku zemlje, druge najsmrtonosnije u istoriji.


Deca povratnici u fokusu - CPD\nCentar za prava deteta sprovodi projekat „Deca povratnici u fokusu“ u saradnji sa Deutsche Gesellschaft für Internationale Zusammenarbeit (GIZ) GmbH – Regionalni projekat „Socijalna prava za osetljive grupe“, GIZ/CIM Program „Migracije za razvoj“.\nProjekat je počeo se realizacijom 01. avgusta 2017. godine i planirano je da traje do 31. decembra 2017. godine.\nCilj projekta „Deca povratnici u fokusu“ je doprinos unapređenju položaja dece povratnika i ostvarivanju njihovih prava, kroz obezbeđivanje besplatne pravne pomoći prilagođene deci i uticaja na relevantne aktere u lokalnim sredinama, kako bi u svom radu koristili pristup baziran na pravima deteta i imali dete u fokusu.\nCentar za prava deteta koordinira Mrežu pružalaca besplatne pravne pomoći u oblasti prava deteta. Mreža je formirana decembra 2015. godine u okviru projekta „Unapređenje prava deteta kroz jačanje sistema pravosuđa i socijalne zaštite u Srbiji“ koji je finansirala Evropska unija, a sprovodio ga je UNICEF u partnerstvu sa Ministarstvom pravde i Ministarstvom za rad, zapošljavanje, boračka i socijalna pitanja. Mrežu čine predstavnici civilnog društva, lokalnih vlasti i pravnih klinika iz različitih krajeva Srbije.\nU okviru projekta „Deca povratnici u fokusu“ radiće se na daljem osnaživanju i jačanju kapaciteta predstavnika Mreže, a posebno onih članica koje gravitiraju ka mestima gde se beleži najveći broj dece povratnika, kako bi mogli da im pruže što kvalitetniju podršku.\nPlanirano je da se u okviru projekta realizuju sledeće aktivnosti:\nNapredni trening o pravima deteta povratnika za odabrane članice Mreže pružalaca besplatne pravne pomoći u oblasti prava deteta i poverenike za izbeglice/ romske koordinatore;\nPružanje besplatne pravne pomoći od strane obučenih pravnika/ca u oblasti prava deteta i rad na terenu;\nIzrada i štampa dvojezične lako čitljive publikacije za decu povratnike;\nInformisanje i razmena iskustva među članicama Mreže pružalaca besplatne pravne pomoći u oblasti prava deteta, putem postojeće onlajn platforme.


Hrvatska: Provere povezanosti s aferom Panamski dokumenti\nHrvatska Kancelarija za sprečavanje pranja novca saopštila je danas da preduzima sve mere u vezi s eventualnom povezanošću hrvatskih firmi i građana s aferom "Panamski dokumenti".\n"Nadležne službe Ministarstva finansija, uključujući i Kancelariju za sprečavanje pranja novca, pozorno prate dogadjaje vezano za aferu 'Panamski dokumenti' i preduzimaju sve zakonom propisane mere i radnje vezano uz informacije o eventualnoj povezanosti s hrvatskim firmama ili građanima", objavljeno je u saopštenju.\nPozivajući se na poreznu tajnu, Kancelarija nije navela pojedinosti.\nDodaje se, međutim, da Kancelarija kao hrvatska finansijsko-obaveštajna jedinica sarađuje s finansijsko-obaveštajnim jedinicama iz država članica EU razmenom podataka potrebnih za sprečavanje i otkrivanje pranja novca i finansiranja terorizma putem FIU.NET zaštićene mreže.\nU poslednje četiri godine blokirane su sumnjive transakcije vredne više od 200 miliona kuna (26,6 miliona evra), prenose hrvatski mediji.\nPolitički lideri, istaknute ličnosti, kao i nekoliko desetina milijardera nalaze se spisku Međunarodnog konzorcijuma istraživačkih novinara koji je na osnovu dosijea procurelih iz panamske firme Mosak fonseka sproveo istragu o ofšor poslovanju svetske elite.


Trijumf konzervativaca u Britaniji, laburisti potučeni do nogu - Politički.rs\nTrijumf konzervativaca u Britaniji, laburisti potučeni do nogu\nLaburistička stranka potučena je do nogu na lokalnim i regionalnim izborima u Velikoj Britaniji. Jedini značajan izuzetak je Sadik Kan, koji je, prema preliminarnim rezultatima, uspeo da zadrži mesto gradonačelnika Londona.\nPrvo javno izjašnjavanje birača od početka pandemije kovida 19 pokazuje da se uspešan program vakcinacije, iza koga stoji britanska vlada, pretočio u milione glasova.\nU Engleskoj, vladajući konzervativci ne samo da su značajno povećali broj opštinskih odbornika, već su na vanrednim izborima osvojili poslaničko mesto na izbornoj jednici Hartlpul, koja je uporište laburista od svog osnivanja 1974. godine.\nLider levice ser Kir Stramer ogorčen je zbog rezultata, dok premijer Boris Džonson slavi sa glasačima u Hartlpulu.\nJedini značajan izuzetak je Sadik Kan, koji je, prema preliminarnim rezultatima, uspeo da zadrži mesto gradonačelnika Londona.\nIz Laburističke stranke sve su glasnije ocene da novog lidera stranke treba tražiti van parlamenta što je jasna aluzija da bi Kan mogao da se uspne do samog vrha opozicije u Britaniji.\nSturdženova bez apsolutne većine\nIzbori u Škotskoj pokazuju nepoljuljanu većinu vladajuće Škotske nacionalne partije (ŠNP).\nPrva ministarka škotske vlade Nikola Sturdžen zadržala je svoje poslaničko mesto u jednoj od glazgovskih izbornih jedinica potukavši regionalnog lidera Laburističke stranke Anasa Sarvarsa.\nNi konezrvativci ne prolaze ništa bolje među Škotima gde je na malom, ali značajnom dobitku Liberalno-demokratska partija.\nZnačajno je i to što ŠNP trenutno nema većinu za samostalnu upravu nad Škotskom.\nTime su dovedene u pitanje najave Nikole Sturdžen da bi mogla da raspiše novi referendum o nezavisnosti.\nRezultati lokalnih, gradskih i regionalnih izbora u Velikoj Britaniji biće poznati do kraja nedelje.\nAnonimusi: Vlada njenog veličanstva je pacovsko leglo i prava kriminalna organizacija\nTagged: KONZERVATIVCI, LABURISTI, LOKALNI IZBORI, VELIKA BRITANIJA


Energetski pasoši obavezni od 30. septembra 2012. - Bizlife.rs\nEnergetski pasoši obavezni od 30. septembra 2012.\n20:37 Beograd, 12/10/2011\nSvi objekti u Srbiji će od 30. septembra iduće godine morati da imaju “energetske pasoše” i nove zgrade od tada neće smeti da troše godišnje više od 65 kilovat časova struje po metru kvadratnom, dok će stare moći najviše da troše 75 kilovat časova.\nZbog uvođenja “energetskih pasoša” država će ostvarivati velike uštede energije, s obzirom da se u Srbiji skoro 50 odsto ukupne energije troši u zgradarstvu, istakao je predsednik Inženjerske komore Srbije Dragoslav Šumarac.\nU Srbiji postoji oko tri miliona objekata i trenutno se troši od 150 do 200 kilovat časova po kvadratu godišnje, rekao je Šumarac novinarima na prezentaciji Pravilnika o energetskoj efikasnosti zgrada i Pravilnika o uslovima, sadržini i načinu izdavanja sertifikata o energetskim svojstvima zgrada, u okviru osmog Međunarodnog sajma zaštite životne sredine “Ekofer” i sedmog Međunarodnog sajma energetike “Energetika 2011”.\nOn je kazao da će te dokumente izdavati oko 5.000 licenciranih inženjera, koje sada obučava Inženjerska komora Srbije. Odgovarajuća izolacija, prema njegovim rečima, poskupi gradnju objekta za najviše 10 odsto, a donosiće velike uštede.\nPrethodno treba uvesti tarifni sistem kako bi se daljinsko grejanje plaćalo po potrošnji, a ne kao sada paušalno, rekao je Šumarac. On je dodao da će Inženjerska komora Srbije tražiti da banke u tu svrhu obezbede povoljne kredite sa kamatom od četiri ili pet odsto, a država i lokalne samouprave da obezbede garancije. “Građani će imati velike uštede, pa će od tog novca moći da plaćaju rate kredita”, ocenio je.\nŠumarac je naglasio i da će od uvođenja energetskih pasoša veliku korist imati građevinska industrija Srbije i da će biti otvorena nova radna mesta.


U SREDU ŽREB ZA DEJVIS KUP: Srbija može na Švajcarce! - Telegraf.rs\n18/09/12 | 14:30\nU SREDU ŽREB ZA DEJVIS KUP: Srbija može na Švajcarce!\nVeć u prvom kolu Svetske grupe moguć je susret Srbije i Švajcarske, odnosno okršaj prvog i drugog igrača sveta\nDejvis kup reprezentacija Srbije biće u povlašćenom šeširu na žrebu za narednu sezonu, koji će se obaviti u sredu od 11 sati u Parizu. Pored šampiona iz 2010. među nosiocima će biti ovogodišnji finalisti Španija i Češka, koji su to pravo stekli automatski, i još pet zemalja prema koeficijentu ITF-a.\nOstali nosioci su Argentina, Francuska, SAD, Hrvatska i Kazahstan, a svi oni će se nadati da u prvom kolu izbegnu Švajcarsku, odnosno Rodžera Federera koji je najzvučnije ime u drugom šeširu. Ne treba potceniti ni ostale potencijalne rivale, a to su: Austrija, Belgija, Brazil, Kanada, Nemačka, Izrael i Italija.\nSrbija je gostovala u Švajcarskoj 2006. i pretrpela poraz od 4:1 u plej-ofu za popunu Svetske lige, pa bi, ako njih izvučemo, Nole i ekipa imali idealnu priliku za revanš, najverovatnije u Areni.\nSledeće sezone, prvi put posle 20 godina, u Svetskoj grupi neće biti Rusije, dvostrukog šampiona koja je posle poraza od Brazila u plej-ofu za popunu Svetske grupe ispala u prvu grupu Evroafričke zone, gde je jedan od četiri nosioca.\nFinale ovogodišnjeg Dejvis kupa na programu je od 16. do 18. novembra u Ostravi.\nDEJVIS KUP: U prvom kolu na Belgijance, da se pripreme Amerika ili Brazil


Povodom 18 godina od smrti Slavka Ćuruvije, Komisija za istraživanje ubistava novinara pruža snažnu podršku pravosudnim organima koji privode sudskoj pravdi nalogodavce i izvršioce ubistva novinara, urednika i vlasnika „Evropljanina“ i „Dnevnog telegrafa“.\nKomisija, u saopštenju koje potpisuje Veran Matić, zahteva dodatni napor da suđenje Slavkovim ubicama teče efikasnije. Tehnička ograničenja ne mogu biti prihvatljiv izgovor za sporost procesa, tim pre što je pravda za Slavka duže od decenije bila nedostižna.\n„Podsećamo da se ubica Slavka Ćuruvije, Miroslav Kurak, još uvek nalazi na slobodi. Državni organi u čijoj je nadležnosti njegovo privođenje pravdi moraju da znaju da njihov posao nije završen raspisivanjem poternice za njim. Javnost ima pravo da zna čeka li naša država da se on pojavi na nekoj od evropskih granica, ili ima konkretan plan da otkrije gde se skriva i da ga privede“, kaže se u saopštenju i podseća da Komisija svakodnevno radi i na drugim slučajevima ubistava novinara za čije je rešavanje nadležna.\n„Uprkos protoku vremena i neadekvatnom postupanju sa dokazima u prethodnom periodu, nadamo se skorom sudskom epilogu bar još jednog slučaja ubistva novinara“, kaže se u saopštenju.\nHadži Dragan Antić naručio tekst koji satanizuje Ćuruviju\nPreokret u sudnici: Inspektor Dragan Kecman ipak pozvan da svedoči o ubistvu Ćuruvije\nKomisija za istraživanje ubistava novinara Suđenje za ubistvo Ćuruvije\n← Preteća poruka Tatjani Vojtehovski zalepljena na drvetu: Streljaću ustašku kopilad\nUbistva novinara: Istina na čekanju →